एशिया क सबसे बड़ा आवासीय विश्वविद्यालय बीएचयू क जनम कइसे भयल, पढ़ीं - Namaste Lucknow\nकालेज अपने काम के बल पर तेजी से आगे बढ़त रहल अउर अब एनी बेसेंट कालेज के यूनिवर्सिटी में बदलय क योजना बनावय लगलिन. एही बीच मालवीय 1905 में काशी हिंदू विश्वविद्यालय क औपचारिक प्रस्ताव पेश कइलन. एनी बेसेंट विश्वविद्यालय स्थापना के दिशा में अपने तरीके से लगल रहलिन अउर उ 1907 में एक रायल चार्टर बदे आवेदन कइलिन. लेकिन ब्रिटिश हुकूमत ओनके आवेदन पर कवनो प्रतिक्रिया नाहीं देहलस. दूसरी तरफ मालवीय अपने मिशन में आगे बढ़त रहलन अउर 2011 में उ बनारस हिंदू विश्वविद्यालय सोसायटी क गठन कइलन, विशिष्ट नागरिकन से सोसायटी क सदस्य बनय क अपील कइलन. मालवीय क योजना सामने अइले के बाद एनी बेसेंट ओनसे मुलाकात कइलिन अउर यूनिवर्सिटी क योजना मिलि के आगे बढ़ावय क निर्णय भयल.अंगरेजी हुकूमत मालवीय के आपन विरोधी मानत रहल. अंगरेज इंपीरियल लैजिसलैटिव कौंसिल में चार अप्रैल, 2019 के प्रेस बिल पर अउर छह अगस्त, 1910 के राजद्रोह अधिनियम पर मालवीय के भाषण से नाराज रहलन. अंगरेज इ भी नाहीं चाहत रहलन कि भारत में अइसन कवनों विश्वविद्यालय खुलय, जहां पढि-लिखि़ के भारतीय लोग अंगरेजन से मुकाबला करय के स्थिति में होइ जायं. लेकिन बनारस हिंदू विश्वविद्यालय क अभियान एतना व्यापक होइ गयल रहल कि ब्रिटिश हुकूमत परेशान रहल. अंगरेजन के एह बात क डर रहल कि अनुमति न देहले पर हिंदू लोग खिलाफ होइ जइहय.\nUp Cm Yogi Adityanath In Delhi May Meet Amit Shah And Jp Nadda Read All Update - दिल्ली में योगी: लखनऊ से हुए रवाना, पीएम मोदी और शाह से हो सकती है मुलाकात, फेरबदल की अटकलें तेज


Satuaan parab Bihar ke सतुआन परब बिहार के — krishnaofficial\nHomeकविताSatuaan parab Bihar ke सतुआन परब बिहार के\nSatuaan parab Bihar ke सतुआन परब बिहार के\nप्रणाम राउरा सभे के\nSatuaan parab Bihar ke|सतुआन परब बिहार के\nSatuaan parab Bihar ke – बड़ा हंसी खुशी आ उमंग अउरी मेल मिल जुल के सतुआन परब के सभे मनई मनावेला। उपर फोटो में सब लईका देखी केतना प्रेम से खात बावे लोग।\nआज दिनांक 14.4.20 सउंसे पूर्वांचल में सतुआनी के पर्व मनावल जा रलह बा। आजू के दिन भोजपुरिया लोग खाली सतुआ आ आम के टिकोरा के चटनी खाला। साथे-साथ कच्चा पियाज, हरिहर मरिचा आ आचार भी रहेला।\nए त्योहार के मनावे के पीछे के वैज्ञानिक कारण भी बा। इ खाली एगो परंपरे भर नइखे। असल में जब गर्मी बढ़ जाला, आ लू चले लागेला तऽ इंसान के शरीर से पानी लगातार पसीना बन के निकलले लागेला। तऽ इंसान के थकान होखे लागे ला.\nरउआ जानते बानी भोजपुरिया मानुस मेहनतकश होखेला। अइसन में सतुआ खइले से शरीर में पानी के कमी ना होखेला। अतने ना सतुआ शरीर के कई प्रकार के रोग में भी कारगर होखेला ।\n*पाचन शक्ति में कारगर ।\n*लू से प्याज बचावेला।\nमाई कहीहें बाबू गर्मी में प्याज खईला से लू ना लागेला। खाईल पचावे में पीयाज मदद करेला। पीयाज हरदम खायेके चाही।\nपाचन शक्ति के कमजोरी में जौ के सतुआ लाभदायक होखेला। आ कुल मिला के अगर इ कहल जाए कि सतुआ एगो संपूर्ण, उपयोगी, सर्वप्रिय आ सस्ता भोजन हऽ जेकरा के अमीर-गरीब, राजा-रंक, बुढ़- पुरनिया, बाल-बच्चा सभे चाव से खाला।\nअसली सतुआ जौ के ही होखेला बाकि केराई, मकई, मटर, चना, तीसी, खेसारी, आ रहर मिलावे से एकर स्वाद आ गुणवत्ता दूनो बढ़ जाला।सतुआ के घोर के पीलय भी जाला, आ एकरा के सान के भी खाइल जाला. दू मिनट में मैगी खाए वाला पीढ़ी के इ जान के अचरज होई की सतुआ साने में मिनटों ना लागेला.|\nना आगी चाही ना बरतन. गमछा बिछाईं पानी डाली आ चुटकी भर नून मिलाईं |राउर सतुआ तइयार.. रउआ सभे के सतुआनी के बधाई. कम से कम आज तऽ सतुआ सानी सभे.\nसतुआ खा के मन मियाज तर हो गईल। अब आई एगो भोजपुरी सतुवान कविता के आनंद उठावल जाव।\nonion chilli photo\nसतुवान पर कविता\nमकई जौ चन्ना के सतुवा\nजब महकेला भईया।\nये भौजी तनी चटनी पीस\nखाईब बईठ पीढ़ईया\nलहसुन अमिया के संग मरीचा\nनून डलीह चटखार।\nटुकड़े टुकड़े पीयाज के कटीह\nसंघहीं दीह आचार।\nथरीया भर सतुवा जब सननी\nसगरो घर बिटोराईल।\nकाका भईया बड़का बाबुजी\nदुअरा से सब आईल।\nअईसन सोन्ह महकल सतुआ की,\nखींच के पास ले आईल।\nहमहुं खाईब अधिके सनीह\nमन हमरो ललचाईल।\nसतुवा के खुमार चढ़ल जब\nपेट में धीरे गरूहाईल।\nलोटे लोटे पानी पीयत\nतख्त पर सभे पटाईल।\nभरी दुपहरी सतुआ पचल\nफोफ खींच के दुअरा।\nअंगना आईल हसत बोलत\nपचा के सतुवा भुवरा।\nगर्मी के संग लू चले जब\nसतुआ घोरी पीयल जाला।\nआ करीया नुन के संघई\nपीयाज कुतुर के डालाला।\nलू कबहुं पजरे ना आई,\nजे गर्मी भर सेवन करी ।\nमस्त मियाज हरिहर रही\nजे मनई ई अमल करी।\nजय बिहार, जय भोजपुरी।\nऔर पढ़ने के लिए नीचे क्लिक करें https://krishnaofficial.co.in/\nयह भी पढ़ी लोगिन:\nगाँव के होली\nगाँव के शारदी\nगरीबी में प्रकृति के कहर\nहनुमान जयंती पर कविता\nसतुआन परब पर कविता\nसतुआन परब पर भोजपुरी कविता


सगरी खबर भोजपुरी में (सोमार, 13 जुलाई 2015) – टटका खबर\nसगरी खबर भोजपुरी में (सोमार, 13 जुलाई 2015)\nपाकिस्‍तान नइखे चाहत कि भारत का साथे ओकर संबंध सुधरो. पहिले त ओकर विदेश मंत्री कहलन कि कश्मीर का बिना भारत से बाते ना कइल जाई. आ फेरू पाकिस्तान सरकार का ओर से कहल गइल कि साल 2008 के मुंबई आतंकी हमला का बारे में अउरी आ पुख्ता सबूतन के जरुरत बा.\nभारत का तरफ से कहल जात बा कि पाकिस्तानी विदेश मंत्री के बयान उनुका अपना देश खातिर बावे. रुस में भारत आ पाकिस्तान दुनू देश जवना बयान पर सहमत भइलें तवना में साफ कहल गइल बा कि आपसी चरचा आ संबंध बनावल जाई.\nपाँच गो मध्य एशियाई देशन के सफल यात्रा का बाद आजु पीएम मोदी भारत लवटत बाड़े.\nमुलायम सिंह से मिलल धमकी के जगजाहिर कइला का चलते यूपी सरकार अपना आईपीएस अधिकारी अमिताभ ठाकुर के निलंबित कर दिहलसि काहे कि ऊ सर्विस कोड के लँघले बाड़न. अमिताभ ठाकुर का खिलाफ एगो पुरान बलात्कार के मामिलो फेर से खोलल गइल बा जवन पहिले एक बेर खारिज कर दिहल गइल रहुवे.\nयूरो जोन के नेता ग्रीस खातिर राहत पैकेज पर तइयार हो गइल बाड़े. समझौता सभका सहमति से भइल बा. अब आपन करजा चुकावे खातिर ग्रीस के कुछ मोहलत मिल जाई बाकिर ओकरा बहुत कुछ सुधार लागू करे के पड़ी.\nग्रीस संकट के समाधान का बारे में सुनते बम्बई शेयर बाजार उछल पड़ल. आजु सेंसेक्स तीन सौ अंक चढ़ के आ निफ्टी 99 अंक चढ़ के बंद भइल. हालांकि रुपिया में 13 पइसा के कमजोरी आइल. खुदरा महँगाई दर मई के 4.8 का जगहा जून में बढ़ के 5.48 हो गइल जवन कि पिछला आठ महीना के सबले ऊँच महँगाई दर बा.\nनासिक के कुंभ मेला काल्हु मंगल का दिन से शुरू होखे जा रहल बा. एकरा खातिर सगरी तइयारी पूरा कर लीहल गइल बा. एह मेला में करीब4करोड़ लोग के आवे के उमेद कइल जात बा. मेला 25 सितंबर तकले चली. काल्हुए से तेलंगाना के गोदावरी महा-पुष्‍करालू मेलो शुरू होखे जा रहल बा जवन 12 दिन चली. ईहो मेला कुंभ का तरह 12 बरीस पर होखल करेला. अबकी के मेला 144 बरीस पर लागे वाला महापुष्करालु मेला हवे.\nमुस्लिम वोट के राजनीति करे वाला राजनीतिक गोलन के इफ्तार के सीजन चलत बा एह घरी. आजु सोमार का दिने दिल्ली में कांग्रेस के बोलावल इफ्तार में ना त लालू अइलें ना ही मुलायम. दुनू जने के गोल के कवनो बड़को नेता एह इफ्तार में शामिल ना भइलें. तृणमूल का तरफ से डेरेक ओ ब्रायन आइल रहलें. एह इफ्तार पार्टी में आइल विरोधी नेता मोदी सरकार के संसद में घेरे के प्लानो पर चरचा कइलें. राहुल कहलन कि मोदी बोलसु भा ना ऊ जरूर बोलीहें आ भरपूर बोलीहें.\nकांग्रेसी नेता सलमान खुर्शीद के कहना बा कि आपातकाल सही लगावल गइल रहुवे आ ओकरा ला केहू के केहु से माफी माँगे के दरकार नइखे. बाद में देश के जनतो इन्दिरा गाँधी के दुबारा जीता के उनुका के सही साबित कर दिहलें. खुर्शीद के तर्क सही मान लीहल जाव त कांग्रेस के मोदी से माफी मांगे के ना कहे के चाहीं. काहेकि साल 2002 के दंगा का बाद गुजरात आ देश के जनता मोदी के माथे बइठा लिहलसि.\nबिहार के किशनगंज जेल के जेलर के कैदियन का साथे बनावल जात गलत संबंध के एगो वीडियो एह घरी सोशल मीडिया पर वायरल हो गइल बा. एह मामिला के जगजाहिर हो गइला का बाद जिलाधिकारी मामिला के जाँच के आदेश दिहले बाड़न आ तीन लोग के एगो कमिटी बना दीहल गइल बा एह काम ला.\nआसाराम बापू मामिला के मुख्य गवाह कृपाल सिंह के हत्यारन के पकड़े खातिर यूपी पुलिस के चार गो टीम बनावल गइल बा. कृपाल के मेहरारू सरकार से आर्थिक सहायता के गोहार लगवले बाड़ी. अचरज के बात बा कि जब कृपाल सिंह के गवाही हो चुकल रहुवे तब उनकर हत्या करा के का मिल जाई आसाराम के जे ऊ उनकर हत्या करवतें.\nराजद अध्यक्ष लालू प्रसाद आजु पटना में जाति आधारित जनगणना के आंकड़ा जगजाहिर करावे के मांग करत राजभवन ले मार्च कइलन. जाति के राजनीति करे वालन खातिर देश के होखे वाला नफा नुकसान कवनो माने ना राखे, ओह लोग के बस अपना आ अपना समर्थक जातियन के नफा नुकसान से मतलब होखेला.\nअगिला बेर जब रउरा गैस के बुकिंग करावे चलीं त तनी सावधान रहब. फोन पर नंबर दबवला का बाद एगो सवाल पूछल जात बा कि यदि आप रसोई गैस पर सबसिडी जारी नहीं रखना चाहते तो शून्य दबाएं. बाकिर नहीं अतना गँवे से कहल जाई कि रउरा लागी कि पुछात बा कि अगर रसोई गैस पर सबसिडी जारी रखना चाहते हैं तो शून्य दबाएं. रउरा जारी राखे खातिर शून्य दबाएब आ ओहिजा मान लीहल जाई कि रउरा सबसिडी छोड़ दिहनी. देश मे अबले करीब दस लाख लोग सबसिडी छोड़ चुकल बा रउरो छोड़ल चाहीं त जरूर छोड़ दीं बाकिर कवनो जन प्रतिनिधि विधायक भा सांसद से ओह लोग के मिले वाला सबसिडी आ सुविधा भत्ता छोड़वावे के बात मत करीं.\nपश्चिम चंपारण पुलिस एगो जहरखुरान गिरोह के पाँच गो अपराधियन के असलहा आ लूट का सामान का साथे गिरफ्तार कर लिहले बिया.\nTags: News in Bhojpuri, Online Bhojpuri Newspaper, इफ्तार, ईद, भोजपुरी में खबर.


मऊ मे धारा 144 लागू – टटका खबर\nमऊ मे धारा 144 लागू\nउत्तर प्रदेश के अतिसंवेदनशील जिला मऊ मे शान्ति व्यवस्था बनवले राखे ला जिला प्रशासन धारा 144 लगा दिहले बा. पुलिस अधीक्षक दिनेश चद्र दुबे आजु बतवले कि बकरीद आ भरत मिलाप एके दिन पड़ला का चलते जिला प्रशासन सतर्क बा. नगर के शाही कटरा स्थित मैदान के समय से पहिले खाली करा लिहल जाई. मेन रोड पर बैरिकेडिंग लगावल जात बा जेहसे नमाज पढ़े मैदान जाए वाला लोग के सुवधा होखे.\nबतवले कि जिला में पर्याप्त पुलिस बल तैनात रही. नौ गो पुलिस उपाधीक्षक आ एगो अपर पुलिस अधीक्षक के तैनात खइल गइल बा. शहर में धारा 144 लागू बा आ केहू के धरना प्रर्दशन करे के अनुमति नइखे.\nजान लीं कि साम्प्रदायिक नजरिया से मऊ के बहुते संवेदनशील मानल जाला. साल 2005 में भरत मिलाप का दिने एगो छौटहन बात ले के भइल बवाल पूरा शहर के सांप्रदायिकता के आग में झोंक दिहले रहुवे. ओह दौरान एक महीना ले कर्फ्यू लागल रहल शहर में.\nTags: धारा १४४, मऊ


सफर अब रफ्तार ध लिहले बा – मनोज पांडेय – Anjoria\nछह फुट डेढ़इंचा गोरा चिट्टा सुपर स्मार्ट मनोज पर नज़र पड़ते रउरा बूझ जानी कि लड़िका हाई प्रोफाईल ह. लंबाई अइसन लमहर, चेहरा अइसन चनकदार, नजर अइसन तेज. मनोज पांडेय के परिचय देबे ला बहुत कुछ बतावे के जरूरत कबो ना रहल. अढ़ाईए साल में मनोज के छह गो में से पांच गो फिलिम हिट रहल आ भोजपुरी सिनेमा में एक्शन आ स्टारडम के एगो नया शेड, एगो नया ऊँचाई दे दिहलन मनोज पाण्डेय. जबले भोजपुरिया एह बात के समुझते तबलें हिन्दी फिल्मकारन के नज़र में समा चुकल रहलें मनोज.\nविकास कांटेकर मनोज के अपना ’हाई प्रोफाईल’ ला हीरो चुन लिहलें. क्राईम ब्रांच के एगो तेज अघिकारी बनल मनोज पांडे कइसन कमाल कइलन एह ला त अबहीं इंतजार करे के पड़ी. बाकिर बतावल जात बा कि कुछ असली घटना पर बनल एह फिलिम में मनोज के एगो नया रूप देखे के मिली. आर. निषाद शिव देवनाथ के हिन्दी फिल्म ’ये कैसा प्यार’ खातिर मनोज के अनुबंधित कइलन आ करीब आधा फिलिम के शूटिंग हो चुकल बा. मनोज एह फिलिम में कॉलेजिया छात्र बनल लउकीहें जवन अचके में एगो संकट में पड़ जात बा. ओकरा बाद का होखत बा से त ना बतावल जा सके बाकिर बस मान लीं कि पूत के पांव पालना में लउकिए जाला. ऑस्कर के चाहत राखे वाला मनोज के अभिनय में ऊ दम बा जवन सभका के बरबस बान्ह ले ला, खींच लेला अपना ओरी. आ आखिर काहे ना खीँचे ! जे निर्देशन के सगरी बारीकि सिखले होखो ओकर अभिनय त आपन अभिनव असर छोड़बे करी. शाहरूख मिर्जा के एसोसियेट रहल मनोज बेस्ट भोजपुरी एक्टर के अवार्ड जीत चुकल बाड़ें. उनकर अगिला फिलिम ’बंजारा’ आवते बा.\nमनोज के उनकर बड़ भाई राजकुमार पांडेय सिनेमा में उतरलें. ’दुश्मनी’, ’राजाजी’, ’सौगंध गंगा मईया’ में वाहवाही लूट चुकल मनोज पांडेय ’कईसन पियवा के चरित्तर बा’ आ ’मैं नागिन तू नगीना’ में ताली पिटवा लिहलें. ’लहरिया लूट ए राजाजी’ से शुरू भइल मनोज के सफर अब रफ्तार ध लिहले बा.


भोजपुरी जंक्शन पत्रिका साहित्य नभ के ऊंचाई के छू रहल बा\nभोजपुरी जंक्शन के देखलीं आ पढ़लीं बहुते प्रसन्नता भ‌इल। स्तरीय रचनन के एगो अनुपम जंक्शन के रूप में ई अंक बाटे। रचनन आ सम्पादन के दृष्टि से ई पत्रिका साहित्य नभ के ऊंचाई के छू रहल बा। कवर फोटो अपने आप में अद्वितीय बा जवन पत्रिका के पूरा मैटर प्रदर्शित क रहल बा।\n"मत बांटs थोक के भाव पीएचडी के डिग्री "निबंध आज के शिक्षा विभाग के आईना देखा रहल बा। निबंध " गांव में गूंजत न‌इखे ए हो रामा " आपन संस्कृति सभ्यता छोड़ के गांव से लोगन के पलायन बता रहल बा, गांव में अब गवन‌ई गोल कहीं ल‌उकत न‌इखे। चूंकि च‌इत शुक्ल नवमीं के भगवान श्री राम के जन्म भ‌इल ह एसे निबंध " श्री राम अवतार के रहस्य " एह च‌इता अंक के सार्थकता सिद्ध क रहल बा। निबंध " भारतीय सिनेमा में भगवान राम " में भिन्न-भिन्न भाषा में श्री राम कथा प बनल फिल्मन के चर्चा करत कहल ग‌इल बा कि श्री राम कथा प भोजपुरी में एकहू फिल्म न‌इखे बनल,एह बात से हम सहमत न‌इखीं। सन् 1960 में भोजपुरी के पहिलका फिल्म रहल "गंगा म‌इया तोहे पियरी चढ़‌इबो "ओकरे बाद " लागी नाहीं छूटे राम " "बिदेसिया " आ "सीता म‌इया " एक के बाद एक बनल। सीता म‌इया के पटकथा भगवान श्री राम के कथानक प आधारित रहे, सीता के भूमिका में जय श्री गडकर आ श्री राम के भूमिका में आसिम कुमार के सफल अभिनय में देखल ग‌इल। ओकर एगो गीत के एक लाइन हमके इयाद आवता --- सरजू के तीरे तीरे अवध नगरिया, जहां खेलें राम लखन दूनो भ‌इया।\nएह च‌इती विशेषांक में लगभग 36 गो साहित्यकारन के च‌इती प्रकाशित बा। कुल्ही च‌इती एक से बढ़ के एक बाड़िन से। कुल्हनी प कुछ न कुछ कहला से प्रतिक्रिया बहुत लमहर हो जाई, आ केहू प कहीं आ केहू के छोड़ी त ई अन्याय हो जाई।\nभोजपुरी जंक्शन के ई च‌इता विशेषांक अपना उद्देश्य में पूर्ण रूप से सफल बा। एमे सम्मिलित कुल्ही साहित्यकारन के संगे संगे हम कुशल सम्पादक महोदय के कोटि-कोटि बधाई, शुभकामनाएं आ धन्यवाद दे रहल बानी।\nडॉ. भोला प्रसाद आग्नेय, रघुनाथपुरी, टैगोर नगर, सिविल लाइंस, बलिया, उ०प्र०\nभोजपुरी जंक्शन पत्रिका गुणवत्ता का दृष्टि से उत्तरोत्तर आगे बढ़ रहल बा\nभोजपुरी जंक्शन के चइता/चइती विशषांक स्तरीयता का दृष्टि से एह बात के प्रमाण बा कि पत्रिका गुणवत्ता का दृष्टि से उत्तरोत्तर आगे बढ़ रहल बा। एकरा पहिले होली विशेषांक निकलल रहे, जवन संपादकीय कला के अद्भुत नमूना रहे।\nचइता/चइती विशेषांक भी बढ़ चढ़ के विशेषता समेटले बा। एह लोक विधा पर ललित लेख त बड़ले बा, गीत-रचना सब भी जे छपल बा, बहुत ही स्तरीय बा, भोजपुरी साहित्य के समृद्ध करे वाला बा।\nसुन्दर संपादकीय परिकल्पना खातिर बहुते बधाई आ शुभकामना।\nदिनेश कुमार शर्मा, रिटायर्ड जज, छपरा\nभोजपुरी जंक्शन टीम के हृदय से अभिनंदन !\nएने हर्ष-विषाद के अझुरहट में एतना बुरी तरह से फंसि गइल रहनीं हं ( अबहिंयों मन दोचिते बा ...) कि आउर कवनो चीज़ का ओर धियान ना जात रहल हs ! आवरण पृष्ठ पर अपना चैता के पंच लाइन देखि के अच्छा लागत बा।\nभोजपुरी जंक्शन खातिर राउर ई प्रतिबद्धता इयाद राखल जाई\nएह संकटकालो में भोजपुरी खातिर मनोज जी राउर ई प्रतिबद्धता इयाद राखल जाई। पारिवारिक समस्यन से जूझत अपने आपन संकल्प पूरा कर रहल बानीं। बहुत बढ़िया अंक बा। राउर सब आलेख आ सगरी कविता पढ़े जोग बाड़ी सं। संपादकीय खूब रोचक आ सामयिक बा। बधाई।\nडॉ. सुनील कुमार पाठक, पटना\nभोजपुरी जंक्शन के चइता विशेषांक बेजोड़ बा\nभोजपुरी जंक्शन के चइता विशेषांक बेजोड़ बा। साज-सज्जा, संपादन बहुत उच्च कोटि के बा। भोजपुरी में एह तरह से लेखन के लिए सब आदरणीय विद्वान लेखक भाई सब के हम सादर अभिवादन करत बानी। भोजपुरी के विकास में संपादक मण्डल के हृदय से आभार बा\nमोहन पाण्डेय, हाटा कुशीनगर\nभोजपुरी जंक्शन बडहन इस्टेशन भइल बा\nरउआ भोजपुरी के उद्धारक भइल बानी एह खातिर अनघा बधाई। भोजपुरी जंक्शन बडहन इस्टेशन भइल बा। भोजपुरी साहित्य खातिर बड़ काम होता। कतना लोग जागि गइलें भोजपुरी मेल क हारन सुन के। ओहिमे फगुआ चइता क खूब झाम झाम मनोरंजक के साथ ही ज्ञानवर्धक रहे। केहू असानी से सोच ना सके बाकिर चइता में कोरोना महमारी के दुःख दर्द कुलहि आइल। ई शोधपरक कार भईल राउर सौजन्य से। ई विशेषांक दस्तावेज होई आगे। चइता में हमरो रचना के शामिल कइला खातिर बहुत-बहुत आभार।\nडाक्टर मञ्जरी पाण्डेय, शिक्षिका, लेखिका, कवयित्री, रंगकर्मी, समाजसेवी\nआदरणीय भावुक जी, हम\n'भोजपुरी जंक्शन' चइता विशेषांक में मेरे पत्र को आपने पाती स्तंभ में स्थान दिया, हृदय से बहुत-बहुत आभारी हूँ। यह अंक भी बहुत आकर्षक, मन भावन, पूर्ण रंग बिरंगी साज सज्जा से ओत-प्रोत है, सभी रचनाएं एक से बढ़कर एक अनमोल कोहिनूर हैं। सभी कलमकारों को हार्दिक बधाई। संपादक विभाग के सभी सुकर्मियों को बहुत बहुत हार्दिक शुभकामनाएं।\nदरियाब सिंह राजपूत, ब्रजकण, मोदी नगर\nभोजपुरी के समृद्धि में एगो अउरी नग जड़े खातिर राउर आभार\nई पहिला अंक ह जवन हमरा के पढ़े के मिलल ह आ हम भाग्यशाली मानS तानी अपना के, कि एह चैता विशेषांक में हमरो चैती के जगहा मिलल बा।\nआवरण चित्र के सङ्गे 'हम काटब गेहूं, गोरी कटिहs तू मुस्की' पढ़ के एगो उत्सुकता पहिलहीं पत्रिका के ले के मन में होखे लागल ह, कि कइसे हाली से पढ़ लिहल जाओ!\nसम्पादकीय खूब बन्हिया लागल ह। एक से बढ़ के एक चैता! आ चइता पर आग्नेय जी के आलेखो निमन लागल ह। कोयीली तोर सहकल छोड़इबो शैलेन्द्र शैल जी के ई चइती पढ़ के एगो अलग अनुभव मिलल।\nसब मिला के ई चइता विशेषांक एगो महत्वपूर्ण जगह बनाई भोजपुरी पत्रिकन के बीच में। भोजपुरी के समृद्धि में एगो अउरी नग जड़े खातिर राउर आभार!\nभोजपुरी खातिर इ पत्रिका संजीवनी बा\nमन गदगद भइल। भाउक जी के कलम त भाव के जीवंतता उरेहता। हमरा त भोजपुरी जंक्शन की बारे में जानकारिये ना रहल हS कि एतना सुन्दर इ बा। लेकिन ज्ञानेश्वर गूँजन जी से जानकारी भइल अउरी गूँजनजी ही हमसे आग्रह कS के एगो चैता लेहनी। अपनी भोजपुरी खातिर इ पत्रिका संजीवनी बा ए बाति के अपार खुशी बा। कब-कब इ पत्रिका निकलेला बताईं। हमहू एइमे आपन रचना भेजत रहबि। अन्त में फेरु एइसन सुंदर पत्रिका खातिर हृदय की गहराई से शुभकामना।\nसत्य प्रकाश शुक्ल बाबा, भठहीं बुजुर्ग कुशीनगर उत्तर प्रदेश\nसचमुच बहुत बढिया विशेषांक बा\nबहुत-बहुत आभार जंक्शन पर स्थान मिलल एह खातिर। सचमुच बहुत बढिया विशेषांक बा। चइत माह के सब विशेषता के जोगा के विविध विधा में रचल बा। साधुवाद! भोजपुरी जंक्शन टीम के।\nआपन लोक संस्कृति के बचावे के भगीरथ प्रयास बा ई ' चइता विशेषांक'\nभोजपुरी जंक्शन' के 'चइता विशेषांक' देख के करेजा जुड़ा गइल। एगो भुला रहल विधा के विशेषांक बनाके फिर से स्थापित करने के भगीरथ प्रयास खाती श्री मनोज सिंह भावुक जी के जतना प्रशंसा कइल जाए ऊ थोरे होखी। एक से बढ़के एक चइता पढ़के मन अघा गइल। आपन लोक संस्कृति के बचावे खाती इहाँ के आपना हृदय से धन्यवाद देत बानी आ दिनोंदिन इहाँ के एह काम में खूब आगे बढ़े खाती ढेरे शुभकामना देतानी ।\nगीता चौबे गूँज, राँची झारखंड\nहर दिशा, हर क्षेत्र, हर विधा के जुड़ाव आ जुटान बा\nभोजपुरी ई-पत्रिका भोजपुरी जंक्शन के होली विशेषांक के साथे पहली बार एह पत्रिका के दर्शन भइल। एह जंक्शन पर हर दिशा, हर क्षेत्र, हर विधा के जुड़ाव आ जुटान बा।\nसंपादकीय में आदरणीय मनोज भावुक जी के कलम से एकदम सामयिक चित्रण फगुनाहट आ कोरोनाहट के भइल बा। अबगे भोजपुरी जंक्शन के चइता विशेषांक मिलल ह। एह अंक के मिलला के बाद कोरोनाहट के बीच में एगो तनाव के खतम त ना कहल जा सकेला, लेकिन कम करेके साधन जरूर मिल गइल। सब रचनाकार लोग के एतना सुंदर रचना रचे खातिर बहुत-बहुत बधाई। उम्मीद रही कि आगे भी नवोदित लोग के दिशा देखावे खातिर और भी बढ़िया और प्रेरणा देबे लायक रचना मिली। साथ ही साथ एह पत्रिका के संपादक मण्डल और सब जुड़ल सदस्य, रचनाकार लोग के बहुत बहुत धन्यवाद, प्रणाम।\nअजय कुमार, गोरखपुर, उत्तर प्रदेश\n« बेतिया से बॉलीवुड के सफर मनोज बाजपेयी खातिर आसान ना रहलकोचिंग से बेसी ‘ सोचिंग ‘ के जरुरत बा »


भारत रत्न – टटका खबर\n(बुध, 24 दिसंबर के खबर) देश के प्रधानमंत्री रहल अटल बिहारी वाजपेयी आ कांग्रेस के अध्यक्ष रहल महामना मदन मोहन मालवीय के देश के माथ सम्मान, भारत रत्न, से सम्मानित करे के फैसला कइले बिया भारत सरकार. एह लोग के ई सम्मान बहुत पहिलही मिल जाए चाहत रहुवे बाकिर कांग्रेस एह लोग के नाम पर\nसचिन खातिर फेरु उठी भारत रत्न के मांग\nअब जब क्रिकेट के भगवान सचिन तेदुलकर अपना सन्यास के एलान कर दिहले बाड़न त उनुका के देश के माथ नागरिक सम्मान “भारत रत्न” देबे के माँग फेरू तेज हो जाई. आजु ले भारत रत्न कवनो खिलाड़ी के नइखे दीहल गइल. पिछला दिने एकरा नियम में संशोधन क के खेल के एगो वर्ग बना दीहल


लस्टम पस्टम – Page3– Anjoria\nलस्टम पस्टम (Page 3)\n– जयंती पांडेय नेताजी भाजपा के हाहर में जीत गइले आ मंत्रियों हो गइले. जहां उनका बंगला मिलल ओह में एगो कटहर के पेड़ रहे. मंत्री जी रोज सबेरे उठि के गाछ पर के कटहर गिनस. एक दिन अचके में लगले चिलाये कि गाछि पर काल्हु ले एगारह गो कटहरपूरा पढ़ीं…\n– जयंती पांडेय रामचेला लइकन के बतावत रहले कि अंधेर नगरी के माने का होला. ओकरा खातिर जरूरत होला चौपट राजा के. बिना चौपट राजा के अंधेर नगरी होइये ना सके. तले बाबा लस्टमानंद कहले हो राम चेला ई कहानी सब पुरान जमाना के ह आ आजुकाल्हु एकर माने होलापूरा पढ़ीं…\n– जयंती पांडेय लस्टमानंद के नतिया लोअर इस्कूल में पढ़त रहे आ कहत रहे अंकल माने चाचा, मामा, फूफा. उनका आपन दिन याद आ गइल. उहो त इहे पढ़ल रहले. जब ऊ पढ़त रहले त अंग्रेजी पढ़ल मास्टर के बड़ा रुतबा रहे. ऊ मैट्रिक पास रहे बाकी लोग मिडल पास.पूरा पढ़ीं…\n– जयंती पांडेय जान जा राम चेला अबकि के चुनाव के अजबे हाल बा. नेताजी हार गइले लेकिन दुखी नइखन. काहे कि उनका दुख में शामिल होखे वाला केहु नइखे. सबलोग पार्टी के खुशी में शामिल बा. पार्टी जीत गइल ओह में नाच रहल बा. एगो नेताजी जीत गइले लेकिनपूरा पढ़ीं…\n– जयंती पांडेय नेताजी काल्हु दुपहरिया में गावें अइले. चुनाव के मौसम बा ना त ऊ अइसन जरत दुपहरिया में एसी से निकले वाला जीव ना हउअन. काम रहे सब वरकरन के चुनाव के पाठ पढ़ावल. वइसे त ऊ पिछलको चुनाव में ई पठवा पढ़वले रहले लेकिन डर रहे किपूरा पढ़ीं…\n– जयंती पांडेय ओह दिन गांव के बूढ़ नथुनी बाबा के देहांत हो गइल. इंडिया आ पाकिस्तान के क्रिकेट मैच रहे ओह दिन. ऊ का दो बीस-बीसा (20-20) कहाला, उहे मैचवा रहे. मुअले सांझ के. आ गांव के नौजवान दल गायब. खाली बूढ़ लोग ओहिजा आइल. बड़ा मुश्किल. आम केपूरा पढ़ीं…\n– जयंती पांडेय रामचेला बड़ी परेशान रहलन. काहे कि उनकरा आफिस में ढेर लोग के परमोशन भइल बाकिर उनकर ना भइल रहे. अब इ बात के दुखड़ा उ केकरा से रोवस. बस मुंह लटकवले रहस. अब लस्टमानंद त घाघ. उ आपन चेला के दरद बुझ गइलन. एक दिन एकांता देखपूरा पढ़ीं…


मीरगंज – टटका खबर\nगोपालगंज जिला के मीरगंज इलाका में काल्हु अतवार का दिने एगो बारात से लवटत गाड़ी के टक्कर बस से हो गइल. हथुआ थाना क्षेत्र के पेउली गांव से यूपी के देवरिया गइल बारात से लवटत घरी 14 लोग एके बोलेरो में सवार हो के घरे सवटत रहल जब हथुआ-कुसौदी रोड प सेमराव गांव का नियरा\nमस्जिद का नियरा श्रीरामनवमी के जुलूस पर ढेलामारी\nसत्ता के गुमान आ प्रशासन के बेबसी से मनबढ़ू बनल लोग काल्हु गोपालगंज, मीरगंज आ सिवान में श्रीरामनवमी के जुलूस पर ढेलामारी कइले आ उपद्रव मचवले. बेबस प्रशासन बवालियन पर कड़ाई करे का जगहा समुझावे बुझावे में लागल रहल आ जुलूसे के रोके लागल. एह चलते कुछ देर ला बवाल बेकाबू बन गइल. हालात बिगड़े\nचेन्नई एक्सप्रेस देखावत सिनेमा हाल में गोली चलल\nमीरगंज के गणेश सिनेमा हाल में चेन्नई एक्सप्रेस देखे चहुँपल भीड़ में कुछ लोग में आपस में झगड़ा हो गइल. एह झगड़ा में एक ओर से गोली चला दिहल गइल जवना से एक आदमी घवाहिल हो गइल. पुलिस तुरते कार्रवाई कइसलि आ एह मामिला में शामिल होखे क आरोप में पाच जने के गिरफ्तार कर


बलिया में एक लाख के लूट – टटका खबर\nबलिया में एक लाख के लूट\nबलिया जिला के दुबहड़ इलाका के अखार गाँव का लगे काल्हु कुछ बदमाश एगो सर्राफा व्यवसायी से एक लाख रुपिया के गहना आ नकदी लूट लिहले. व्यवसायी शहर के कृष्णानगर के विजय वर्मा रहले जिनर रामगढ़ में सर्राफा के दुकान बा.\nTags: अखार, बलिया


राहुल गाँधी अपने हाथे कांग्रेस के किस्मते त ना फाड़ डलले – Anjoria\nराहुल गाँधी अपने हाथे कांग्रेस के किस्मते त ना फाड़ डलले\nFeb 17, 2012 अजय झा, उत्तरप्रदेश चुनाव, कांग्रेस, राहुल गाँधी\n– अजय एन झा\nयूपी के चुनावी महाभारत अपना चरम पर बा. कांग्रेस का तरफ से महासचिव राहुल गाँधी खुदे कमान सम्हार लिहले बाड़न आ उनुका हर बाति हर काम पर टीका-टिप्पणी होखत बा. जनता मज़ा लूटत बिया , मीडिया वालन के त चांदी कटत बा. जब उत्तर प्रदेश में अतना सब कुछ होकत बा त खबर सेंके, ताने आ परोसे में कवना बाति के कोताही ? आ भारत में चुनाव वइसहु कवनो पँचसाला जश्न से कम थोड़े होला. बाति जब यूपी के होखे त फेर का कहे क बा ? ओह दिन राहुल बाबा अपना चुनावी सभा में मंच से कागज़ के एगो टुकड़ा का दिहलन, लागल कि पूरा प्रदेश के राजनीति में भूचाल अस आ गइल. एह खबर के अतना नून-तेल लगा के परोसल गइल कि लागल जइसे राहुल बाबा अपने हाथे कांग्रेस के किस्मते फाड़ दिहले.\nवइसहु राहुल गाँधी तनियो सा हरकत कर देसु त पूरा विपक्ष लामबंद हो जाला आ फेर हाय तौबा से लगाइत पता ना कवना-कवना नुक्ताचीनी के बाज़ार गरमा जाला. मीडिया वाला चातक त चिरई जस मुंह बवले खाड़ रहेले आ बीचे में सबकुछ लेले. अरे भइया भइल का ? जवान आदमी हउवन. मुलायम सिंह के वादन के फेहरिस्ते नू फड़लन अतने कहि के कि उत्तर प्रदेश के आम आदमी अइसन वादा का लिस्ट से तंग आ गइल बा. आ वइसहु मौलाना मुलायम अकसरे अपना वादा से पलट जाले. ओह दिन सँझुवे से हर चैनल पर उहे रामकहानी दोहरावल गइल आ हर गली-नुक्कड़ो पर लोग-बाग़ एह बाति के चटखारा ले लेके नकल कइलन. अरे भाई. अतना बड़ देश में कवनो अउरियो खबर बा का ? मगर बाति राहुल बाबा के होखे आ ओह पर बवाल ना मचे, ई कइसे हो सकेला. पहिले मुलायम सिंह जी कूद पड़लन आ कहलन कि राहुल अइसन हरकत नासमुझी आ नादानी में करत बाड़े. बाकिर अखिलेश यादव एक डेग अउरी बढ़ गइलन आ कहलन कि आजु परचा फड़लन काल्हु मंचे पर से कूद जइहन !\nदोसरा तरफ राजनाथ सिंह एकरा के गैर जिम्मेदाराना हरकत करार देत कहलन कि राहुल देश के राजनीति लायक अबही ले नइखन भइल. बस का रहे. कांग्रेस वाला कइसे चुप रहते. आखिर सवाल राहुल भइया के रहल. देश में अउरी कुछुवो हो जाव कवनो ग़म ना बाकिर राहुल गाँधी का खिलाफ एगो लफ्ज़ सुने के कवनो कांग्रेसी तइयार ना रहे. पहिले बहिन प्रियंका बोलली कि राहुल समाजवादी पार्टी के घोषणा पत्र ना, बलुक एगो कागज फड़ले रहलन. फेर प्रमोद तिवारी जी के बारी रहे. ऊ अपनही अंदाज़ में बयान दे डलले कि सगरी विपक्ष राहुल का नामे से घबराता. राहुल गाँधी अगर कवनो गरीब का घरे चलि जासु त ओह लोग के ई नागवार गुज़रेला. कहलन कि समाजवादी पार्टी के घोषणा पत्र भा पर्चा रद्दिये बरोबर बा आ राहुल जी के चाहत रहे कि ओकरा के कूड़ेदान में फ़ेंक देतन. बीच में राजा दिग्विजय सिंह अलग तान छेड़ दिहलन. पता ना तिसरका दौर का चुनाव से पहिलही ऊ काहे कह दिहलन कि अगर उत्तर प्रदेश में कांग्रेस हारल त एकरा खातिर ऊ जिम्मेदार होखीहें. अमां राजा साहब, अइसनो जल्दी का रहुवे ? कही अइसन त ना कि उनुका ई बाति मालूम पड़ गइल होखे कि चुनाव परिणाम का बाद राहुल बाबा के सगरी हितैषी उनुकरे गिरेबान पकड़े पर उतारु हो जइहें ?\nवइसहु दिग्विजय सिंह क अंदाज़े बयां आ उनुकर साफगोई उनका रकीबो लोग के हमेशा नागवार गुज़रेला. केहु कहेला कि ऊ हमेशा दुधारी तलवार चलावेले. त केहु कहेला कि उनुका अगुवाई में कांग्रेस के हश्र उत्तर प्रदेश में ईहे होखे वाला बा जवन २०१० में पार्टी का साथे बिहार में भइल रहुवे. अगर खबरचियन के मानल जाव त कहल जा सकेला कि अबही ले कांग्रेस खातिर आम कार्यकर्तनो में कवनो खास उत्साह नइखे. ई अलग बाति बा कि अबकि पूरा गाँधी खानदान अपना लाव लश्कर साथे मैदान में उतरल बा अउर ऊ लोग हर हाल में माया के माया नगरी में सेन्ह मारे का मुहिम में बावे. लेकिन सितारन के चाल आ ज़मीनी धुरंधरन के चाल शायद कुछ अलग संकेत देत बावे. यूपी के ज़मीनी हकीकत अबही इहे बतावत बिया कि बसपा के पलड़ा अबहियो भारी बा आ ऊ हर हाल में नाहियो त १६० सीट जीतिये ले जाई. दोसरा तरफ समाजवादीओ पार्टी लगभग बसपा के आस-पास रहे वाली बिया. . कांग्रेसी नेता लोग कतनो गरिया लेव बाकिर सच्चाई ईहे बा कि उत्तर प्रदेश में मुसलमान मतदाता आजु ओ मुलायम संगे जुड़ल बा आ ओकर फायदा सपा के मिलबे करी. भाजपा पिछला बेर ५० सीट जीतले रहुवे एह बेर ओकर आंकड़ा करीब ७० से ८० का बीचे रहे वाला बा.\nअइसना में सभकर निगाह राहुल गाँधी का हर बोल आ हर हरकत पर रही. राहुल गाँधी भलही उत्तर प्रदेश के खेत में ऊँख का तरह पैदा कइल चाहसु, उनुका नीयत भा इरादा में कवनो खोट नइखे. मगर असल मुद्दा त ई बा कि उनुका पार्टी के जड़ अब उत्तर प्रदेश में महफूजे कहाँ बाचल बा. दिग्विजय सिंह जी के जतना कवायद करे रहल, कर चुकलन. बाकिर पार्टी के जनाधार ना बढ़ा पवले. दरअसल अइसने कई सवाल बावे जवना पर कांग्रेस संजीदगी से सोचबे ना कइलसि. पहिल त, दिल्‍ली में बइठल लोग अबहियो इहे सोचत बा कि कांग्रेस के अस्मत बचावे के जिम्मा गाँधीए परिवार का हाथ मे बा. बाकी लोग मौज करसु. कांग्रेस एही मुगालता में बिहार विधान सभा चुनाव में आपन इज्ज़त गंवा बइठल. सोनिया गाँधी आ राहुल गाँधी का साथे मनमोहनो सिंह ताल ठोंकत चुनावी मैदान में कूद पड़लन. बाकिर अंजाम का भइल ? २४३ सीट में से कांग्रेस के बस चारे गो सीट मिल पावल जवन बिहार में आजादी से लिहले अबले के सबले ख़राब रिकार्ड बावे.\nदोसर, कांग्रेस के नेता अबही ले अपने गोड़ पर टाँगी मारत रहऽतारन. उत्तर प्रदेश में बाटला हाउस काण्ड के बेर-बेर दोहरवला के का जरूरत रहुवे ? कतहीं दिग्विजय सिंह त कतहीं सलमान खुर्शीद ओकरा के अपना जेब से बाहर निकाल गुलाल का तरह सबका ऊपर फेंक दिहले. बाकिर भुला गइले कि आजु के मुसलमान मतदाता अब बहुते होशियार हो गइल बा आ कांग्रेस के जितावे भा हरावे से बेसी ओकरा अपना जान-माल के हिफाज़त के फिकिर बा. लिहाज़ा ऊ त ओही के वोट दी जे ओकर जान माल के हिफाज़त करे.\nतिसरे, आजु कांग्रेस के नेता उत्तर प्रदेश में मुसलमानन ला अलगा आरक्षण के बात करत बाड़े. सलमान खुर्शीद इहे कइलन ई सोचत कि शायद उत्तर प्रदेश के जनता फेरू झांसा में आ जावा. का ई साँच नइखे कि पिछला ६३ सालन में कांग्रेस सरकार एह बारे में सोचबो ना कइलसि. तबे नू एहो मौलाना बहुते तल्ख़ अंदाज़ में फरमवले कि भाई हमनी का का करीं. हमनी त कांग्रेस हाईकमान से मुसलमान मँगली, ऊ सलमान के भेज दिहलसि. सलमान मियां पत्नी मोह में पड़िके चुनावे आयोग पर बरस पड़ले आ अपने साथे पार्टीओ के किरकिरी करवा दिहले.\nचउथे, मायावती अदालत के फटकार सुनला का बादो राज्य में स्थानीय निकायन के चुनाव ना होखे दिहली आ कांग्रेस भा भारतीय जनता पार्टी उनुकर कुछऊ ना बिगाड़ सकल. काहे कि मायावती ई बाति बहुते बढ़िया से जान गइल बाड़ी कि विधान सभा चुनाव में पंचायत के लोग के साथे होखल कतना ज़रूरी बा. आजुओ ६० फीसदी पंचायत उनुका साथे बा आ इहे उनुकर ताकत बा. जब कांग्रेस का लगे ऊ ताकत हइये नइखे त फेर मुंगेरी लाल के सपना देखला से का फायदा? जबले ठोस जनाधार आ स्थानीय स्तर पर लोग ना जुड़ी तबले कांग्रेस के ई सपना शायद कागजे तक सीमित रही. ई बाति राहुल बाबा आ कांग्रेस के बाकी लोग जतना ज़ल्दी समुझ लेसु, त बेहतर रही.\nपांचवे, अमूमन सटीक तौर पर बाति कहे वाला सलमान खुर्शीद के चुनाव आयोगो आड़े हाथ लिहलसि आ केंद्र सरकारो के माटी खराब कर दिहलसि. मामिला राष्ट्रपति भवन ले चहुँप गइल आ फेर कांग्रेसे पार्टी के फजीहत भइल. एकरे अलावा कई कांग्रेसी नेता विपक्ष पर टूट पड़ला का बदले अपने घर में महाभारत शुरू कर देले. मिसाल का तौर पर कांग्रेसी सांसद पीएल पुनिया आ केंद्र सरकार में मंत्री बेनी प्रसाद वर्मा का बीच में घमासान पर बाकी लोग मजा लेत बा, आ कांग्रेस आला कमान तमाशा देखत बिया.\nअइसनको में अगर कांग्रेस के लागत बा कि राहुल गाँधी अकेलही सभकर नाव पार लगा दीहें त ई एगो करिश्मे होखी. कांग्रेस आपन सीट भलही बढ़ा ले जाव बाकिर का ऊ मायावती के लंका ढहा पाई ई कहल बहुते मुश्किल बा. ख़ुफ़िया तंत्र के अनुमान बा कि कांग्रेस के सैंतीस से चालीसे सीट मिल पाई. अगर ई साँच बा त कांग्रेस आ खासकर के गाँधी परिवार खातिर ई खराब खबर बावे. राजनीति के पंडित मौलवी त अबहिये से कहल शुरू कर दिहले बाड़न कि राहुल गाँधी उत्तर प्रदेश के महाभारत के चक्रव्यूह में कहीं अभिमन्यु जस फँस त नइखन गइल ? आ एही चलते ओहदिन ऊ लखनऊ के चुनावी सभा में अपना हाथे कांग्रेस के किस्मते त ना फाड़ दिहले ?\nलेखक अजय एन झा वरिष्‍ठ पत्रकार आ समालोचक हईं. ईहाँके हिंदुस्‍तान टाइम्‍स, आजतक, डीडी न्‍यूज, बीबीसी, एनडीटीवी अउर लोकसभा टीवी के वरिष्‍ठ पद पर काम कर चुकल बानी. अजय जी से संपर्क उनुका इमेल पर कइल जा सकेला.\nगैर कांग्रेसी सरकार बढ़िया काम करे में सबले आगा बाड़ी स\nछठवां विश्व भोजपुरी सम्मलेन,२०१२\n4 thought on “राहुल गाँधी अपने हाथे कांग्रेस के किस्मते त ना फाड़ डलले”\nOP SINGH JI,\nजानकारी देने के लिए धन्यवाद । टटकाखबर से यह स्पष्ट हो गया यह नियम 2013 से ही आ रहा है । यह खबर अभी तक सिर्फ यहीं से मिला है बहुत बहुत धन्यवाद\nसवाल उठावे खातिर धन्यवाद. कोशिश करत बानी कि एह मुद्दा पर जतना संभव हो पावे ओतना जानकारी आजु दिहल जाव. वइसे टटकाखबर डॉट कॉम पर आजु इहो एगो खबर बा कि अब से बारहवीं के बोर्ड परीक्षा मे मिलल नम्बर के चालीस फीसदी वेटेज दिहल जाई.\nआज अगर एक नेता छिँकता भी है तो एक नेशनल न्यूज बन जाता है और देश की सबसे बड़ी शिक्षण संस्था आईआईटी में इतना बड़े बदलाव की खबर गिने चुने अखबारों में ही छपे हैं । अगर किसी पाठक भाई को इस बदलाव के बारे में कुछ जानकारी है तो उसे जरूर पोस्ट करें । IITian भाइयों से खास अनुरोध है ।


मार्च में ‘रानी चली ससुराल’ – Anjoria\nजानल मानल फिल्म फाइनेंस कम्पनी आदि शक्ति इंटरटेनमेंट आ जानल मानल फिल्मकार महेश पांडे अउर निर्देशक मुकेश पांडे के भोजपुरी फिलिम ‘रानी चली ससुराल’ के एह महीना पूरा भारत में एके साथ रिलीज कइल जाई. मुंबाजी आर्ट्स के बैनर तले बनल एह फिलिम में अभिनेता मनमोहन तिवारी आ चर्चित अभिनेत्री रानी चटर्जी के बीच के लव केमेस्ट्री, कॉमेडी आ एक्शन पंच देखे के मिली. मनमोहन तिवारी के एह फिलिम से लांच कइल जात बा.\nमनमोहन तिवारी के कहना बा कि अपना पहिलके फिलिम में एतना बड़ बैनर, बड़हन बड़हन निर्माता, निर्देशक आ टॉप नायिका रानी चटर्जी के साथ मिलल बहुते खुशी के बात बा.\nएह फिलिम में संजय पांडे के जबरदस्त खलनायकी से लोग के सांस टँगा जाई त मनोज टाईगर के हँसवला से लोग लोट पोट हो जाई. अउरी कलाकारन में विकास सिंह, विजय मिश्रा, अमृतलाल प्रजापति (किट्टू), मनोज वर्मा, लल्लन सिंह, जय सिंह, भोला श्रीवास्तव अउर प्रियां पांडे के नाम बा.\n‘रानी चली ससुराल’ के संवाद मधु-निराला के लिखल, एक्शन डायरेक्शन सिंह इज किंग के, नृत्य निर्देशन बाली के, संगीत सुरेश आनन्द के, कला अंजनी तिवारी के, कैमरा संचालन मिहिर मिहिंदर के, गीत विनय बिहारी के लिखल, संपादन चिराग जैन के बा. ऑन लाईन प्रोड्यूसर हउवें निलाभ तिवारी.\nअपना खलनायकी से दर्शकन का दिल पर राज करत बिपिन सिंह


बीस बरीस बाद जंगलराज वाला लालू आ सुशासन बाबू नीतीश एके मंच प – टटका खबर\nबीस बरीस बाद जंगलराज वाला लालू आ सुशासन बाबू नीतीश एके मंच प\nअतवार का दिने छपरा के रामजयपाल सिंह यादव कालेज का मैदान मे लालू प्रसाद आ नीतीश कुमार एक मंच प मौजूद रहले. विधानसभा चुनाव मे भाजपा के हरावे खातिर दुनू जने वइसही एके साथ हो गइल बाड़े जइसे बाढ़ का चलते साँप आ नेउर एके गाछ पर शरण ले लेले. कबो लालू के जंगल राज खतम करे खातिर नीतीश भाजपा से हाथ मिला के बिहार मे सुशासन के माहौल बनवले रहले. बाद मे पीएम बने के सपना टूटत देख भाजपा से अलग हो गइलन. सोचले रहलन कि उनकर जातिवादी आ मुस्लिम समर्थक उनुका के जीता दीहे बाकिर लोकसभा चुनाव मे जदयू के हवा बिगड़ गइल. इहे हाल लालू के राजद आ कांग्रेस के भइल. अब तीनो दल मिल के कहत बारे कि भाजपा के जहर बोवे वाली राजनीति के काट कइल जरुरी रहे आ एही से ई लोग साथे आ गइल बा.\nअपना पुरनका रौ मे लउकत लालू के कहना रहे कि आजादी के सालगिरह का दिने लालकिला पर भगवा साफा बान्ह के नरेन्द्र मोदी आपन सांप्रदायिक चेहरा देखा दिहलन. लालू के कहना रहे कि पिछला बेर लोग के बहका के जीत गइले काहे कि एह लोग के वोट बँटा गइल रहे. अबकी एह लोग के वोट एक साथे बा आ भाजपा के हार तय बा. मुसलमान के तरफदारी करे वाला लउके खातिर लालू इहो कहलन कि सैयद शहाबुद्दीन के निर्दोष बेटा के हत्या के मामिला मे फॅसावल जात बा. सिरिफ एह चलते कि उ मुसलमान ह.\nछपरा से पहिले दुनू जने नरकटियागंज हाई स्कूल का मैदान मे एके मंच से भाषण दे के आइल रहुवे. ओहिजा लालू नीतीश के आपन छोट भाई आ नीतीश लालू के बड़ भाई कहले. दुनू जने के कहना रहल कि भाई भाई के मनभेद खतम हो गइल बा.\nTags: उपचुनाव, नीतीश कुमार, लालू प्रसाद


का बदल जाई हाजीपुर रेलवे स्टेशन के नाम? जानीं कवना नाम से जानल जाई... - खबर भोजपुरी\nका बदल जाई हाजीपुर रेलवे स्टेशन के नाम? जानीं कवना नाम से जानल जाई…\nएगो नेता के नाम पs होई स्टेशन के नाया नाम...\nBy Khabar Bhojpuri Admin\t On Feb 23, 2022\nबिहार में रेल से जतरा करे वाला यात्रियन खातिर एगो बड़ आ जरूरी खबर निकल के सोझा आ रहल बा। पूर्व मध्य रेलवे (ECR) के मुख्यालय हाजीपुर रेलवे टीसन के नाम अब बहुते जल्दी बदल जाए वाला बा, एकर प्रक्रिया सुरू हो गइल बा।\nजानकारी के मोताबिक , केंद्रीय खाद आ प्रसंस्करण मंतरी पशुपति कुमार पारस PM मोदी के तुलना भगवान से करत जिनगी भर NDA में रहे के बात कइले बाड़े।\nचिराग से मिलला के सवाल पs देले जबाब\nकेंद्रीय खाद आ प्रसंस्करण मंतरी पशुपति पारस जमुई सांसद आ दिवंगत रामविलास के बेटा आ आपन भतीजा चिराग पासवान से मिलला से जुड़ल सवाल के जबाब देत कहले कि कवनो आदमी ना बलुक समे बलवान होला। समे के इंतेजार कइल जाव। चिराग पासवान के सीख देत कहले कि जदि कवनो गलती ऊ कइले बाड़े तs ओकर पश्चाताप करस।\nहाजीपुर रेलवे स्टेशन के नाम बदलला के सवाल पs देले बड़ बयान\nएकरे बिछे हाजीपुर टीसन के नाम बदलला के लेके ऊ बहुते बड़ बात कह देले, ऊ कहले कि हाजीपुर जंक्शन के नाम बदल के रामविलास पासवान के नाम पs करे आ टीसन के बहरी रामविलास पासवान के आदम कद प्रतिमा लगावल जाये के एलान कइले। एह बात के घोसना ऊ सोमार के हाजीपुर परिसदन में एगो बात प्रेस वार्ता के घरी कहले।\n2209630cookie-checkका बदल जाई हाजीपुर रेलवे स्टेशन के नाम? जानीं कवना नाम से जानल जाई…yes\nhajipurname changeरामविलास पासवान\nक्रिकेट समाचार- श्रीलंका के संगे टी-20 मैच से पहिले भारत के लागल झटका


माध्यमिक शिक्षक बहाली सितंबर से – टटका खबर\nबिहार में माध्यमिक शिक्षकन के बहाली खातिर दरखास्त सोलह अगस्त से पंद्रह सितम्बर का बीच जमा करावल जाई. एह बहाली के अधिसूचना जारी कर दिहल गइल बा. दरखास्त जमा भइला का बाद सोलह से उनतीस सितंबर का बीच मेधा सूची बना लिहल जाई जवना के प्रकाशन आठ सितम्बर के होखी आ नौ अक्टूबर से तीस अक्टूबर का बीच एह पर आपत्ति दर्ज करावल जा सकी. छह नवम्बर ले आपत्तियन के निराकरण कर के अंतिम मेधासूची के प्रकाशन कर दिहल जाई.


संस्कृति के जड़ एतना गहिर आ व्यापक बा कि अश्लील गीत से फर्क ना पड़ सकेला – Anjoria\nJan 7, 2012 अरूण मिश्रा, अश्लीलता, भोजपुरिया अमन\nलखनऊ से प्रकाशित होखे वाली साप्ताहिक भोजपुरी पत्रिका “भोजपुरिया अमन” के ३० दिसम्बर वाला अंक में अरूण कुमार मिश्र के एगो साक्षात्कार छपल बा. ओही साक्षात्कार के एगो टुकड़ा एहिजा दिहल जा रहल बा.\nआरा के कोईलवर खास में साल बासठ में जनमल अरूण कुमार मिश्र साल एकासी में पटना कॉलेज से ग्रेजुएशन कइले आ थियेटर में रूचि होखला का चलते कैमरामैन बन गइले. उनुका से जब भोजपुरिया अमन के संपादक डा॰ जनार्दन सिंह पूछले कि…\nभोजपुरी गीत संगीत आ सिनेमा में अश्लीलता के बड़ी जोर शोर से परोसल जाता. एकरा चलते हमार संस्कृति भी खतरा में पड़ गइल बा. मनोज तिवारी भी अश्लीलता के बढ़ावे में दाल में घी के काम कर रहल बाड़न. एह संबंध में रउआ का कहे के बा ?\nअरूण मिश्रा के जबाब रहे कि,\nदेखल जा, जे धन्धा करेला, उ इ ना जानेला कि एकर प्रभाव समाज पर कइसन पड़ी. उ मार्केट के देख के आपन व्यवसाय करेला. सबसे लमहर बात इ बा कि भोजपुरी सिनेमा के निर्माता लोगन के जवन लगन फैनिंसिअली मार्केटिंग के रहेला. भोजपुरी के क्षेत्र में मनोज तिवारी के कवनो विशेष योगदान नइखे. काहें कि सिनेमा भा कवनो कार्यक्रम के संपन्न भइला बा में एगो पानी पियावे वाला से ले के सांस्कृतिक कार्यक्रम वाला हर पात्र के विशेष जोगदान रहेला आ ओकर महत्व अतने बा जेतना मनोज तिवारी के बा.\nकवनो तरह के अश्लील गीत भा सिनेमा के अइला से संस्कृतिर पर कवनो प्रभाव ना पड़ सकेला. कवनो सिनेमा भा व्यापार के अइला से कवनो फर्क ना पड़ सकेला. काहें कि संस्कृति के जड़ एतना गहिर आ व्यापक बा कि कवनों सिनेमा भा अश्लील गीत से फर्क ना पड़ सकेला.\nडा॰ जनार्दन सिंह के दोसर सवाल रहल…\nभोजपुरी भाषा के प्रति सिनेमा कलाकार राजनेता इ केतना संवेदनशील बाड़न. एकरा बारे में बताई.\nहमार मातृभाषा भोजपुरी ह.बाकिर क्षेत्रीय रूप में भोजपुरी भाषा एक नइखे. हम लिख सकतानी बोल नइखीं सकत. हमनि किहाँ रिदम नइखे. काहें कि इहाँ एगो लड़िका लड़की के जब स्टेज पर भेजल जाला त लोग मजाक उड़ावेला. उ कहेला कि लउण्डा हो गइल बा त नचनिया हो गइल बा. ओहिजा बंगाल में, असम में दक्षिणी भारत में लोग खुश होके सहानुभूति देला आ प्रशंसा करेला. सबसे पहिले हमनि के आपन विचार कला के प्रति बदलिजा जबे ठीक हो सकेला.\nमनोज तिवारी के कायदे से परीक्षा होई त कहीं से फिट ना बइठिहें. हमनि के सांसद विधायक जीत के विधानसभा आ लोकसभा गइला क बाद उ कबो भोजपुरी में उहवाँ ना बोलले लेकिन बंगाली, तमिल चाहे पंजाबी नेता अपना विधानसबा आ लोकसभा में उ आपना भाषा में बोलेल.\nजुआ आ कला दुनु में समान अन्तर बा. कला के कवनो पाँव ना होला. सभे मेहनत करेला आँख मूंद के केहू आगे बढ़ जाला.\nपूरा साक्षात्कार भोजपुरिया अमन के नयका अंक में बा.


स्वास्थ्य – Anjoria\nदवा दुकानदारन से सरकारी रेट लिस्ट मांगीं\nअक्टूबर 14, 2012 OmPrakash Singh\n– आशुतोष कुमार सिंह सरकारी नियम कहेला कि हर दवा दुकानदार का लगे सरकार के दिहल सरकारी रेट लिस्ट होला आ ग्राहक दवा खरीदत घरी ऊ रेट लिस्ट केमिस्ट से…\nडा॰ हेमंत जोशी (सहज आ सफल प्रसव खातिर जरूरी बा कि होखे वाली महतारियन के कुछ मूलभूत जानकारी रहे के चाहीं. एह लेख में डा॰ हेंमत जोशी उहे जानकारी दिहल…\nसितम्बर 29, 2011 OmPrakash Singh\n– ममता सिंह हाल का दिन में वैकल्पिक चिकित्सा का क्षेत्र में नया महत्ता आ विश्वास का साथे चक्र के लोकप्रियता दुनिया भर में बढ़ल बा. अब जबकि पारम्परिक शोध…\nयोग सरोकार स्वास्थ्य\nजून 19, 2011 OmPrakash Singh\n– ममता सिंह प्राण संस्कृत शब्द ह जवना के मतलब होला साँस लिहल. आ एही साँस लेबे के तरीका साधे के विज्ञान के प्राणायाम कहल जाला. प्राण = साँस आ…\nडा॰ किहाँ जाये से पहिले तइयारी कर लीं\nममता सिंह हालही में दि इण्डियन जर्नल फॉर कम्युनिटी मेडिसिन में एगो लेख पढ़े के मिलल जवना में दवा लिखे के आ डाक्टरी विचार विमर्श का बारे में शोध का…\nअप्रैल 17, 2011 OmPrakash Singh\nजिन्दा रहे खातिर पानी बहुत जरुरी होले. पानी का बिना हमनी का कुछेक दिन से बेसी ना जी सकी. शरीर के सगरी आवश्यक क्रिया पानिये का सहारे भा ओकरा मौजूदगी,…


अब सर्दी-बुखार की तरह गोली खाने से ठीक हो जाएगा कोरोना! | और पढ़े .....\nHome All News कारोबार अब सर्दी-बुखार की तरह गोली खाने से ठीक हो जाएगा कोरोना!\nअब सर्दी-बुखार की तरह गोली खाने से ठीक हो जाएगा कोरोना!\ncorona vaccine in tablets\nPrevious articleअमेरिका में टीका लगवा चुके लोगों को बिना मास्क बाहर जाने की छूट\nNext articleकेंद्र सरकार शायद कोरोना से लोगों को मरने देना चाहती है हाई कोर्ट की सख्त टिप्पणी


चिनाब नदी - विकिपीडिया\nचेनाब / ਚਨਾਬ / چناب\nपुराना ब्रिज, रामबन जिला, जम्मू अउरी काश्मीर, भारत.\n- दहिने से मारूसदर नदी\nबड़ा लाचा दर्रा\n- निर्देशांक 32°38′09″N 77°28′51″E / 32.63583°N 77.48083°E / 32.63583; 77.48083\n- लोकेशन भावलपुर जिला, पंजाब, पाकिस्तान\n- निर्देशांक 29°20′57″N 71°1′41″E / 29.34917°N 71.02806°E / 29.34917; 71.02806निर्देशांक: 29°20′57″N 71°1′41″E / 29.34917°N 71.02806°E / 29.34917; 71.02806\n960 किमी (597 मील) लगभग.\n- औसत 800.6 m3/s (28,273 cu ft/s) \nसिंधु आ एकरे सहायिका नदी सभ के नक्शा में चिनाब नदी के लोकेशन\nपाकिस्तान के नक्शा पर लोकेशन\nचिनाब नदी (अंगरेजी: Chenab river) भारत आ पाकिस्तान में बहे वाली एगो नदी बा। ई पंजाब क्षेत्र के पाँच गो प्रमुख नदी सभ में से एक हवे। नदी हिमालय परबत से निकले ले, एकर उदगम भारतीय राज्य हिमाचल प्रदेश के लाहुल-स्पीती जिला में चंद्रा आ भागा दू गो धारा के रूप में होला, मिले पर चंद्रभागा नाँव पड़े ला। हिमाचल प्रदेश से आगे बढ़े पर ई नद्दी जम्मू-काश्मीर राज्य के किश्तवार इलाका से होके बहे ले आ एकरे बाद पाकिस्तान में परवेश करे ले। पाकिस्तान में पंजाब प्रांत में एह नदी में दहिने से झेलम नदी आ बाएँ से रावी नदी आ के मिले लीं। अंत में ई नदी सतलज में मिल जाले आ चिनाब आ सतलज के संगम के बाद ई पंजनद कहाला जे सिंधु नदी में जा के मिले ला। सिंधु जल समझौता के शर्त के अनुसार चिनाब के पानी पर पाकिस्तान के अधिकार हवे।\nई नदी भारत के हिमाचल प्रदेश राज्य के लाहुल-स्पीती जिला में कीलांग से 8 किमी (5.0 मील) दक्खिन-पच्छिम के दूरी पर, टंडी में "चंद्रा" आ "भागा" नाँव के दू गो नदी सभ के संगम से बने ले।\nभागा नदी सूर्य ताल झील से निकले ले जे हिमाचल प्रदेश के बड़ा-लाचा ला दर्रा से कुछ किलोमीटर पच्छिम में स्थित बा। चंद्र नदी के उत्पत्ती एही दर्रा के पूरब ओर (चंद्र ताल के लगे) ग्लेशियर सभ से होला। ई दर्रा एह दुनों नदी सभ के बीच पानी के बिभाजक के रूप में भी काम करे ला। चंद्र नदी 115 किमी (71 मील) के लमछर घाटी के दूरी तय करे ले जबकि भागा नदी इनहन के संगम से पहिले संकरी गॉर्ज सभ से हो के 60 किमी (37 मील) के के घाटी करे ले।\nएकरे बाद ई हिमाचल प्रदेश के चम्बा जिला से हो के जम्मू-कश्मीर के जम्मू डिवीजन में घुसे से पहिले बहे ला, जहाँ ई किश्तवाड़, डोडा, रामबन, रेसी आ जम्मू जिला सभ से हो के बहे ला। एकरा बाद ई पाकिस्तान में घुस के पंजाब प्रांत से हो के सतलज में मिले से पहिले पंजनद नदी सभ के हिस्सा बने ले।\nभारत में एह नदी में बिजली उत्पादन के भरपूर क्षमता बा। देश में पनबिजली उत्पादन के मकसद से चिनाब पर कई गो बान्ह बनावल गइल बा, निर्माणाधीन बा या बनावे के प्रस्ताव बा, जवना में शामिल बा:\nबगलीहार रामबन के पास पनबिजली प्रोजेक्ट (900 मेगावाट)।\nसलाल बांध - रेसी के पास 690 मेगावाट पनबिजली परियोजना\nदुल हस्ती पनबिजली संयंत्र - किश्तवाड़ जिला में 390 मेगावाट प्रकार की बिजली परियोजना\nखड़ल पनबिजली संयंत्र - किश्तवाड़ जिला के द्रबशल्ला के पास एक निर्माणाधीन बिजली स्टेशन\nपाकल दूल बान्ह - किश्तवाड़ जिला के एगो सहायक नदी मरुसादार नदी पर एगो प्रस्तावित बंधा\nकिरू पनबिजली प्रोजेक्ट (624 मेगावाट प्रस्तावित) किश्तवाड़ जिला में स्थित बा\nकिश्तवाड़ जिला में स्थित किश्तवाड़ पनबिजली प्रोजेक्ट (540 मेगावाट प्रस्तावित)।\nई सभ 1960 के सिंधु जल संधि के अनुसार "रन-ऑफ-द-रिवर" प्रोजेक्ट हवें।एह संधि में चिनाब के पानी पाकिस्तान के आवंटित कइल गइल बा। भारत अपना पानी के इस्तेमाल घरेलू आ खेती के इस्तेमाल खातिर भा पनबिजली नियर "गैर-उपभोग्य" इस्तेमाल खातिर कर सके ला। भारत के अपना प्रोजेक्ट में 12 लाख एकड़-फीट (1.5 अरब घन मीटर) तक पानी के भंडारण करे के अधिकार बा। साल 2011 ले पूरा भइल तीन गो परियोजना, सलाल, बगलीहार आ दूल हस्ती, के कुल भंडारण क्षमता 260 हजार एकड़-फीट (32 करोड़ घन मीटर) बा।\nपाकिस्तान के चिनाब पर चार गो हेडवर्क बाड़ें:\nमराला हेडवर्क्स - सियालकोट के पास स्थित बा\nखांकी हेडवर्क्स - गुजरानवाला जिला में स्थित बा\nकादिराबाद हेडवर्क्स - मंडी बहौद्दीन जिला में स्थित बा\nत्रिम्मू बैराज - झांग जिला में स्थित बा\n↑ "Construction of power projects over Chenab". Business Recorder (English में). 26 August 2013. पहुँचतिथी 16 मार्च 2017.\n↑ ftp://daac.ornl.gov/data/rivdis/STATIONS.HTM, ORNL, Retrieved 8 Dec 2016\n↑ 3.0 3.1 Naqvi, Saiyid Ali (2012), Indus Waters and Social Change: The Evolution and Transition of Agrarian Society in Pakistan, Oxford University Press Pakistan, प. 13, ISBN 978-0-19-906396-3\n↑ Gosal, G.S. (2004). "Physical Geography of the Punjab" (PDF). Journal of Punjab Studies. Center for Sikh and Punjab Studies, University of California. 11 (1): 31. ISSN 0971-5223. ओरिजनल (PDF) से 8 June 2012 के पुरालेखित. पहुँचतिथी 2009-08-06.\n↑ R. K. Pant; N. R. Phadtare; L. S. Chamyal; Navin Juyal (June 2005). "Quaternary deposits in Ladakh and Karakoram Himalaya: A treasure trove of the palaeoclimate records" (PDF). Current Science. 88 (11): 1789–1798. पहुँचतिथी 2009-08-06. Unknown parameter |name-list-style= ignored (मदद)\n↑ "Lahaul & Spiti". ओरिजनल से 16 April 2019 के पुरालेखित. पहुँचतिथी7August 2018.\n↑ Bakshi, Gitanjali; Trivedi, Sahiba (2011), The Indus Equation (PDF), Strategic Foresight Group, प. 29, पहुँचतिथी 28 October 2014\n"https://bh.wikipedia.org/w/index.php?title=चिनाब_नदी&oldid=721404" से लिहल गइल


Bhojpuria.com | जेल में शहाबुद्दीन के वॉर्ड से मोबाइल बरामद\nHome Samachar Bihar जेल में शहाबुद्दीन के वॉर्ड से मोबाइल बरामद\nजेल में शहाबुद्दीन के वॉर्ड से मोबाइल बरामद\t22 October 2010\tNews Desk\tसिवान। बिहार के सीवान जिला के जेल में डीएम अउर एसपी के नेतृत्व में कइल गइल छापामारी में पूर्व सांसद शहाबुद्दीन के वॉर्ड से तीन गो मोबाइल फोन आ अउर तीन गो सिम कार्ड बरामद कइल गइल। पुलिस के कहनाम बा कि गुप्त सूचना मिलल रहे कि जेल में बंद बाहुबली पूर्व सांसद शहाबुद्दीन बाहरी लोगन से फोन से बातचीत कइ रहल बाडन। एही सूचना के आधार पर जेल में छापामारी कइल गइल। छापामारी के दौरान शहाबुद्दीन के वार्ड से तीन गो मोबाइल फोन, तीन गो सीम कार्ड अउर एगो चार्जर समेत कई गो आपत्तिजनक चीज बरामद भइल। पुलिस के मानना बा कि बिहार विधानसभा चुनाव के संदर्भ में शहाबुद्दीन मतदाता लोगन से बात करत रहलन। वइसे एह मामला में पुलिस छानबीन कर रहल बिया, आ मोबाइल फोन के रेकार्ड भी निकलवावल जा रहल बाटे, जवना से पता चली कि शहाबुद्दीन आखिर केकरा-केकरा से बात करत रहलन। एहिजा ई बतावल जरुरी बा कि शहाबुद्दीन जेएनयू के छात्र नेता चंद्रशेखर के हत्या समेत छह से बेसी आपराधिक मामला में जेल में बंद बाडन। Related news items:\nप्रभा प्रकाश डिग्री कॉलेज के शिलान्यास\nनीतीश कुमार हमार हत्या करा सकेले: शहाबुद्दीन\nAdd your comment\tCopyright © 2015 Bhojpuria.com. All Rights Reserved. Website owned by Infogate Limited.


सीमा सिंह के गोरे गोरे गाल – Anjoria\nभोजपुरी सिनेमा में आयटम नंबर देबे का मामिला में सीमा सिंह के कवनो जोड़ नइखे. पिछला दिने जब फिल्म “गोरिया के गोरे गोरे गाल” खातिर सीमा सिंह के आयटम नंबर शूट करे के रहल त ओकरा खातिर एगो आलीशान होटल में डांस फ्लोर के सेट लगावल गइल. जब एह पूरा एयरकंडीशन्ड सेट पर सीमा आपन आयटम नंबर पेश कइली त सभे वाह वाह कर उठल. निर्माता रवि शंकर तिवारी आ निर्देशक एस एस ललित के एह फिल्म में मुख्य किरदार में उत्तम कुमार, लवी रोहतगी आ लिलिपुट के नाम बा. बतावल जा रहल बा कि एगो नया कहानी तरोताजा गाना से भरल एह फिल्म में सीमा सिंह के डाँस एगो प्लस प्वायंट बा.\nRajiv Dinkar as an army man


Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Mp3 [2.87 MB] | The Best Music MP3 Download 2017\nList of Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox\nReviewed by Bill on Sunday February 25 2018 ★ 83 out of 97 based on 35 user ratings\nFree Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Download Mp3 ● Free Mp3 Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox ● Mp3 Downloader Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Free Download ● Mp3 Download Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Mobile ● Download Free Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Music Online ● Mp3 Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Songs Free Download ● Mp3 Download Chord Lirik भोजपुरी का सबसे बड़ा दर्द भरा गीत 2017 आप सुनके रोने लगोगे Pawan Singh Bhojpuri Sad Songs 2017 Joox Youtube.\nभोजपुरी का सबसे बड़ा दर्द भरा गीत 2017 - Pawan Singh - Bhojpuri Sad Songs 2017\nSad song pawan\nPawan Singh का सबसे दर्द भरा गीत 2017 - उमरिया के रोग - New Bhojpuri Hit Songs 2017\n• प्यार में चोट खाये इस गाने को जरूर देखे - सुन के आपको सुकून मिलेगा - Pawan Singh & Kajal Raghwani\n• पवन सिंह के प्यार में फुट फुट के रोई अक्षरा सिंह 2017 - आप देख के रोने लगोगे - Bhojpuri Sad Holi\n• पवन सिंह का सबसे Famous होली गीत 2017 - क्या आपने सुना है ?? Pawan Singh - Bhojpuri Hit Holi Songs\n• Bhojpuri Sad Song 2017 | Pyar Mein Nayeekhi | भोजपुरी का सबसे बड़ा दर्द भरा गीत 2017 | Pawan Singh\n#ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017Joox #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxMp3 #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxRingtone #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxVideo #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxMp4 #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxLyrics #ChordLirikभोजपुरीकासबसेबड़ादर्दभरागीत2017आपसुनकेरोनेलगोगेPawanSinghBhojpuriSadSongs2017JooxChord #Mp3 #FreeMp3 #FreeMp3Download


टटका खबर, बुध २४ मार्च – Anjoria\nMar 24, 2010 news in bhojpuri, टटका खबर\nरामनवमी का पावन पर्व पर अँजोरिया पाठकन खातिर शुभकामना\nआजु रामनवमी हऽ आ आज से सगरी नया सामग्री अब अँजोरिया के नयका संस्करण पर दिहल जाई. पुरनका संस्करण अपना पुरा सामग्री कोष का तरह मोजूद बनल रही. पुरनका संस्करण में बहुते कुछ बा जवना के देखे पढ़े खातिर भोजपुरिया लोग आवते रही. उहो लोग आई जे एह साइट पर के सामग्री कॉमा फुलस्टाप तक उठा के अपना साइट पर लगा रहल बा. अलग बात बा कि ओह लोग के ई काम अँजोरिया के उपयोगिता, एकरा भाषा शैली के स्वीकार्यता देखलावत बा. हमरा तरफ से वइसनका चोरन के साधुवाद!\nनक्सल आन्दोलन के जनक फाँसी लगा लिहलन\nनक्सलबाड़ी से नक्सल आन्दोलन शुरु करे वाला कानू सान्याल काल्हु अपना कोठरी में फाँसी पर लटकल मिललन. कहल जा रहल बा कि ऊ नक्सलवाद का नाम पर हिंसावाद चलावे से नाराज रहलन. उनका एह बात के तकलीफ रहे कि उनकर सगरी प्रयास अकारथ गइल. कानू सान्याल अपना अन्तिम घरी में एकदम अकेला पड़ गइल रहलन. दुनिया उनका के छोड़ दिहले रहुवे त उहो दुनिया छोड़ के चल दिहलन. नक्सल आन्दोलन के जनक के अइसन दुर्दशा वाला मौत होखी केहू ना सोचले रहे.\nपटना महावीर मन्दिर पर भक्तन के भारी भीड़\nरामनवमी का दिने महान रामभक्त महावीर जी का मन्दिर पर माथा टेके वाला भक्तन के भारी भीड़ उमड़ेला. आजुवो उमड़ल बा. भीड़ अतना बा कि पटना जंक्शन से गाड़ी पकड़े वाला लोग के सलाह दिहल गइल बा कि करबिगहिया का तरफ से आईं. मन्दर का तरफ से जंक्शन पर घुसल मुश्किल बा.\nबिहार के बागियन पर गडकरी के काबु नइखे\nशॉटगन सिन्हा रोजे गडकरी का खिलाफ बयान दे रहल बाड़े, सीपी ठाकुरो कहत बाड़न कि गडकरी का टीम में महाराष्ट्र के लोग भरल बा. शाहनवाज अलगे बिछवना धइले बाड़े. आ एह सब कुछ का बीच गडकरी चुप्पी सधले बाड़न. जबकि पहिले ऊ कहले रहलें कि भाजपा में अनुशासनहीनता बर्दाश्त ना कइल जाई. असल बात बा कि गैर संघी भाजपा के संस्कृति से मेल ना खास. संघ पृष्ठभूमि के कार्यकर्ता अनुशासित रहेलें आ रहिमन चुप ह्वै बैठिये देखि दिनन को फेर में विश्वास राखेलें.\nलोहिया का नाम पर पुलिस से अझुरइलें मुलायम\nपिछला मुलायम सरकार का समय लखनऊ का लोहिया अस्पताल में लगावल लोहिया के मूर्ति के अनावरण चुनावी आचार संहिता का चलते ना हो सकल रहे. बाद मे मायावती के सरकार आ गइल त तीन साल से ऊ मूर्ति अनावरण खातिर छटपटात रहुवे. आपन मूर्ति लगवावे में व्यस्त मायावती के ध्यान ओह पर ना रहे. आखिर मुलायम सिहं काल्हु जबरन ओह मूर्ति के अनावरण कर दिहलें आ माला पहिरा दिहलें. एह दौरान पुलिस उनका के रोके के भरपूर प्रायस कइलस. एह खींचातान में सपा सांसद भगवती सिंह घवाहिल हो गइलें आ अस्पताल में भरती करावल गइलें.\nबलिया में भीषण आग में दू गो मासूम जर गइलें\nशिवपुर दियर का बयासी गाँव में लागल भयंकर आग में दर्जनो झोपड़ी राख हो गइल. एह दौरान दू गो मासूम ओह आग में जर के मर गइलें. एगो विकलांग युवती गम्हीराह झँउस गइल बिया. हर साल गरमी का सीजन में एह तरह के अग्निकाण्ड होत रहेला. जाड़ो का समय बोरसी से आग लागत रहेला. दूर दराज के गाँवन तके दमकल समय पर ना चहुँप पावे ओहू से नुकसान बेसी हो जाला.\nकोलकाता का पार्क स्ट्रीट में भयंकर आग.\nकोलकाता के पार्क स्ट्रीट में डेढ़ सो साल पुरान स्टीफेन कोर्ट काल्हु आग से राख हो गइल. कहल जात बा कि शार्ट सर्किट का चलते एगो लिफ्ट में आग लागल जवन कि तुरते पसर गइल. दमकल के चालीस गो गाड़ी आ तीन सौ कर्मचारी चार घंटा का मशक्कत का बाद आग पर काबू पवलें. करीब एक दर्जन लोग के बहुते खराब झँउसल हाल में बाहर निकालल गइल बा. जबकि तेइस आदमी एह आग से मर गइल बाड़े.\nअगिला हरित क्रांति के दौर पूर्वांचल से शुरु होखी\nकृषि विशेषज्ञ लोग के कहनाम बा कि अगिलका हरित क्रांति पू्र्वांचल, बिहार, छत्तीसगढ़, उड़ीसा, पश्चिम बंगाल के बड़का किसानन का खेत से शुरु होखी. छोटका जोतदार आधुनिक उपाय ना अपना सकस एहसे ओह लोग से कवनो उमेद राखल बेकार बा. पहिलका हरित क्रांति के गढ़ पंजाब, हरियाणा, आ पश्चिम उत्तर प्रदेश के उत्पादन अब थिरा गइल बा आ अपना उच्चतम सीमा पर बा.\nदेश के विकास खातिर एक अरब डॉलर के जरुरत बतवलें प्रधानमंत्री\nयोजना आयोग के बईठक में प्रधानमंत्री मनमोहन सिंह चेतवलें कि तेज आर्थिक विकास के तय मान के चलल गलती होखी. कहलन कि एकरा खातिर कम से कम दस फीसदी के विकास दर हासिल करे के होखी आ बिनियादी ढाँचा खातिर करीब एक अरब डॉलर के जरुरत पड़ी. अतना बड़हन निवेश खातरि निजिओ क्षेत्र के सहयोग मिलल जरुरी बा. कहलन कि खुशी के बात बा कि कुछ राज्य सरकार अब सही दिशा में काम करे लागल बाड़ी सँ. बाकियो राज्यन के उहे रास्ता अख्तियार करे के जरुरत बा.\nआईपीएल में खिलाड़ियन के बेसी रुपिया मिलल करी\nबाप बड़ा ना भईया यारा सबसे बड़ा रुपैया. एह खेल में हर खेल के पछाड़े वाला क्रिकेट आ ओकरो में आईपीएल. एहमें फैसला लिहल गइल बा कि टीम अब अपना खातिर खिलाड़ी खरीदे में पैंतीस करोड़ रुपया तक खर्च कर सकेलीं सँ. पहिले ई सीमा पचीस करोड़ रुपिया के रहुवे. ललित मोदी कहले बाड़े कि पूरा नियम कायदा कुछ दिन में बता दिहल जाई. ई सीमा एह चलते लगावल गइल बा कि कवनो टीम सगरी बढ़ियका खिलाड़ी अकेलही मत खरीद लेव.


न्याय कवना किमत प ? (भोजपुरी) - Decoding Dream India\nन्याय कवना किमत प ? (भोजपुरी)\nMarch 3, 2021 April 11, 2015 by Gaurav Singh\nवोइसे देखल जाव त न्यायिक प्रक्रिया भारत में सबसे ज्यादा पारदर्शी अउरी जवाबदेही बड़ुए. लेकिन चुनौती के तरफ झाकल जाव त मानी कि ओवरफ्लो हो रहल बा. हम कहाँ जाई विदेशिक मुद्दा के रखे एह से बेहतर बा कि सबसे पाहिले गाँव से शुरू करतानी. अगर कवनो केस एगो मध्यवर्गीय आम ग्रामीण के लड़े के होखे त सबसे पहिला तत्व आई वकीलवन के महंगाई जवना प कोई खास लगाम नइखे आजो. जबकि दूसरा तरफ संविधान के अनुच्छेद 14 एह बात के दावा करेला कि हर शख्स के समान न्याय पावेके पूरा अधिकार बा. हजारो गो केस बाड़ी सन देश में जहाँ आपन कमाई के हक मांगे खातिर भी लोग के कई वर्ष तक कोर्ट के चक्कर लगावत बित जाला तबो कोई के मिल पावेला कोई के ना.\nआर्थिक मदद जरूरतमंद आदमी के “लीगल सर्विसेज अथॉरिटी एक्ट” मुफ्त वकील प्रदान भी करवावे के सोचल गईल ताकी न्यायिक असमानता कम कईल जा सके, लेकिन वोहिजो बहूत चुनौती देखे के मिलल. सबसे पहिला अउरी बड चुनौती की केतना लोग के नॉलेज बा एह कानून के बारे में ? 1987 में बनल कानून आज 27 वर्ष लगभग होखे जा रहल बा फिर भी बहूत लोग अछूता बा वोहिजे दूसरा दने3साल पुरान राजनितिक पार्टी “आप” लगभग काफी लोग अवगत हो गईल बा उहे नाही खासी के अपडेट गाँव-गाँव तक रहेला तब एगो प्रश्न खड़ा होता काहे ? एक बेरी मान लिहल जाव कि सरकार सक्रिय नइखे त हजारो NGO और तमाम तरह के तामझाम भी असफल कैसे हो सकेला ?\nदुसरका चुनौती बा मुफ्त वाला वकील के वकालत में गुणवत्ता में कमी. इ मसला ठीक ओकरे लेखा बा मानी तेज तरार इंजिनियर के जब प्राइवेट में लाखो के सैलरी मिलता त सरकारी बोझ बनके हजारो रुपया के सैलेरी के बीच झक काहे मराई. हमरा समझ से एकर इ उपाय हो सकेला जईसे मेडिकल में MBBS वालन खातिर PHC (प्राइमरी हेल्थ सेंटर) में तजुर्बा लेल जरूरी बा वैसही हर वकील के एगो लाइन खिचल जा सकेला कि तोहरा साल में हतना केस “लीगल सर्विसेज अथॉरिटी एक्ट” के तहत मुफ्त में लड़े के पड़ी, एह से होई का असंतुलन जवन बनता ओकरा के कुछ हद तक संतुलित कईल जा सकेला.\nहम इ नइखी जानत कि कतना सही बा हमार सुझाव लेकिन चर्चा वाला बिंदु निश्चित रूप से हो सकेला. ढेर गरीब आदमी एह सब के चक्कर में उलझ के रह जाला. कहाँ से पईसा लाओ ग्रामीण आदमी खेती के उहे दीन दशा रहेला अउरी बाच गईल बाप के बपौती खेत, उहे सोना के अंडा देवे वाला मुर्गी ह किसान के जवना प ओकर लईका के भविष्य लउकेला अउरी ओही उपज प बिटिया के इज्जत. अगर गलती के मुर्गी काट के पैसा देही सामान्य न्याय पावे खातिर ओकरा के शर्मनाक बात कुछ ना हो सकेला सरकार अउरी पूरा तंत्र के खातिर.\nएगो अउरी बात इ बा कि न्याय जवन होला उ वकील के वकालत के शैली अउरी तथ्य प निर्भर करेला एहसे से जजमेंट प ऊँगली उठावल बईमानी होई. एहिजा दू गो बात निकल के आवता पहिला अगर राउर तथ्य वाजिब होई त राउर वकील ओकरा के अपने से बेहतर तरीका से रिप्रेजेंट कर सकेला अउरी सत्य के जीत हो सकेला. दूसरा तरफ इ भी संभव बा विपक्ष के तथ्य हल्का होते हुए भी वकालत के शैली केस रउरा के हरा भी सकेला.\nइतिहास उठा के देखम त सभ बड बड नेता लोग के बचावे के काम कईले बाड़े राम जेठ मलानी, एकर माने इ बिल्कुल नइखे कि नेताजी लोग जेकरा के बेल दीवाईले बाड़े उ निर्दोष बा, एहिजुगा वकालत के शैली केस के शक्ल बदल देला. हमनी लेखा आदमी खातिर सपना ही हो सकेला राम जेठ मलानी जइसन वकील के आपन केस के बारे में सोचलो. हमरा याद आवता बहूत पाहिले कही पढले रही शाहिद आजमी के बारे में, एगो अच्छा अउरी तेज तरार वकील जवना के दुनिया ईगो दबंग मानवाधिकार वकील के आवाज समझत रहे.\nदेश में एगो बात आम होला कवनो घटना घटला के बाद अनैतिक घटना घटेला, जईसे मुंबई हमला भईल ओकरा बाद कई गो निर्दोष मुस्लमान के बिना मतलब अरेस्ट करके भारतीय फॉर्मेलिटी मुकम्मल कईल जाला. खैर अइसन कौ गो केस बिना पईसा के लड़ के जितवले रहन अउरी बेकसूर के न्याय दिलईले रहन लेकिन 2010 में उनकर हत्या हो गईल उनके ऑफिस में. एह तरह के भी प्रभाव के सम्भावना बनल रहेला. एगो अउरी बड चुनौती बा आरोपी से सम्बंधित उदाहरन लेके समझल जा सकेला शबाना आदम जेकरा के 11 साल बाद रिलीज़ कईल गईल अक्षरधाम केस से जेकरा के युही कवनो दोसर बात के भड़ास निकाले खातिर अरेस्ट कईल गईल रहे.\nशबाना आलम जेल में रहत समय किताब भी लिखले बाड़े जवना में उ आपण पीड़ा व्यक्त कईले बाड़े. खैर मुद्दा के बात इ बा 11 साल जइसन लम्बा समय लाग गईल ट्रेल में फिर निकलल निर्दोष. फिर एहिजा प्रश्न उठता के जिम्मेवार बा ओह पीड़ा के ? जीवन शैली भी प्रभावित रहल 11 साल तक ओह आम आदमी के. परिवार प कोसल सामाजिक ताना ? बच्चा के भविष्य ? लईका लईकिन के शिक्षा ? बा कवनो मुआवजा के प्रावधान अइसन निर्दोष खातिर ? एह तरह के सैकड़ो चुनौती बा देश में न्यायिक प्रक्रिया में जवना के सुधरल जरूरी बा एगो अच्छा अउरी स्वस्थ्य लोकतंत्र खातिर.


रविकिशन – टटका खबर\nटटका खबर,5मार्च 2017, अतवार\nराष्ट्रीय पुरस्कार से सम्मानित भोजपुरी फिल्म कब होई गवनवा हमार के निर्देशक आनंद डी गहतराज के कहना बा कि उनुका नयकी भोजपुरी फिलिम शहंशाह के नायक ला रविकिशन छोड़ दोसर केहू होइए ना सकत रहे. किरदार उनुके के धेयान में राखत बनावल गइल रहे. शहंशाह अब जल्दिए रिलीज होखे वाला बा. आज मोदी के रोड\nभोजपुरी सुपरस्टार रविकिशन के जन्मदिन आजु\nहर साल का तरह एहू साल परिवारे संग मनइहें आपन जन्मदिन रविकिशन. एह साल रवि किशन 42 बरीस के हो जइहन बाकिर अबहियों फिट एंड फाइन लउकेलें. अनेके लड़िकी उनका प लट्टू रहेली स. हाल ही में भोजपुरी फिलिम ‘बाज़ीगर’ आ ‘रत्न भूमि’ के शूटिंग पूरा करा के रविकिशन आपन हिंदी फिलिम ‘ग्लोबल बाबा’ के\nबुलेट राजा मे मेहरारू के किरदार मे बाड़े रवि किशन\nभोजपुरी के सुपरस्टार रवि किशन अपना आवे वाली फिलिम “बुलेट राजा” मे मेहरारू के किरदार कइले बाड़े. रवि किशन कहले कि, हम हमेशा से चुनौतीवाली भूमिका पसंद करत आइल बानी. एह फिलिम बुलेट राजा मे हम रउरा अर्द्धनारीश्वर के किरदार निभावत बानी. अइसन किरदार हम कबो नइखीं कइले. ई हमरा ला बहुते चुनौती वाला रहुवे.\nभोजपुरी अभिनेता रविकिशन हिन्दी फिल्म में नायक बन के अइहें\nवइसे त रवि किशन बहुते हिन्दी फिलिम में काम कर चुकल बाड़न आ उहो बड़का बैनर में बनल फिलिमन के. बाकिर अबहीं ले उनुका कवनो हिन्दी फिल्म के नायक ना बनावल गइल रहुवे. अब उनुका ई मौका मिलल बा ‘जीना है तो ठोक डाल’ फिलिम से जवना में उनुका के मुख्य अभीनेता बनावल गइल बा.


अप्रिय हितैषी - अमरकांत - मैना: भोजपुरी साहित्य क उड़ान (Maina Bhojpuri Magazine)\nHome अमरकांत Katha Thati अप्रिय हितैषी - अमरकांत\nअप्रिय हितैषी - अमरकांत\nरामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहूं हल्का पड़ गईल बानी.''\nबाकिर रामसुख लाल प एकर कौनो असर नईखे अउर जिनगी के उनकर सफर अबाध गति से जारी बा. अब एकरा खातिर केहू का करी कि उनकर आवाज भारी मोट अउर बुलंद बा अउर सुख आ दु:ख दूनो स्थिति में ऊ समान स्वर में कडु़वा सच के साथे कुछ अईसन अनर्गल बोल देबेलन, जेकरा में बिन मांगल सलाह भी होला. ऊ गप्पबाज त नईखन अउर राजनीति प बहस कइल भी उनका नीक ना लागेला, बाकिर दूर से उनकर अकेला आवाज सुनके भी अइसन महसूस होला कि दू-तीन व्यक्ति बहस कर रहल बा. शायद कुछ अइसने गुण के कारण लोग उनका राज के कौनो बात बतावे से परहेज करे लन आ कवनो अदिमी उनका से गुप्त सलाह मशविरा कइल ना चाहे. सभे जानत बा कि धीमा स्वर में ऊ बोल ना सकेलन अउर बिन बोले ऊ रह ना सकिहन आ कुछो अंड-बंड जरूर बोल दिहन जेकरा से चारों तरफ डुगडुगी पिट जाई.\nऊ एगो मशहूर मेडिकल कंपनी के सेल्स एजेंट रहलन, बाकिर पहिले साल में ऊ एतना अच्छा बिजनेस कईलन कि जल्दीये उनकरा के एरिया मैनेजर के पद प प्रोन्नत कर दीहल गईल. अचरज बा कि कंपकंपा देवे वाला अइसन गंभीर आवाज के धनी आ अप्रिय अउर गैरजरूरी सच बोल के पर्याप्त अपयश अर्जित करे वाला व्यक्ति डॉक्टरन के बिरादरी में एतना सफल कइसे हो गईल! एगो मशहूर डॉक्टर के एह संबंध में ई राय बा कि 'देखीं ए साहब, ई शख्स पचहत्तर फीसदी गैरजरूरी बात करेलन, बाकिर बाकी पच्चीस फीसदी जे कुछ कहे-बतावेलन, ऊ शुद्ध सोना होवेला. दवा के बारे में जवन भी सूचना देबेलन, एकदम सही होला, कबो कवनो धोखाधड़ी नाहीं. हम आंख मूंद के उनका प विश्वास करीं ला. फेरु इहो सोचीं कि रोग-शोक के मनहूस जिनगी बा हमार, ओकरा में हमरो के कुछ राहत आ मनोरंजन के जरूरत होला-त उनकराआवे से ई सब हमरा के मिल जाला, चहल-पहल अलग. देखीं एह दुनिया में हर आदमी काफी फालतू बात करेला, बाकिर जब एगो सच्चा आदमी आपन गोल्डेन आवाज में इहे बात करेला, हमनी के बड़ा सुहावन लागेला.\nबाकिर घर, ससुराल आ समाज के अउरी लोगन के अइसन राय नइखे. कुछ समय पहिले रामसुख लाल अपना ससुराल गइल रहलन. उहां भी सास, ससुर आ साला सभे उनकराआगमन से डेराइल रहे, कि कवनो अइसन बात ना बोला जाए, जेकरा से पड़ोसियन के बीच उनकरखानदान के इज्जत में बट्टा लाग जाए. जब ऊ नाश्ता करे लगलन, त सासुजी भगवान से मौन प्रार्थना करत रही कि ऊ उनकरे अविवाहित लइकी के संबंध में कवनो सवाल ना कर बइठस. बात ई बा कि मीता के शादी चार-पांच बरिस से तय ना हो पावत रहे आ ऊ लोग काफी परेशान रहे. शायद भगवान उनकर प्रार्थना सुन लिहलन, काहें कि रामसुख लाल एहर-ओहर के अइसन बात कइलन जेकरा से कवनो नुकसान ना होला. बाकिर जब ऊ विदा होवे खातिर उठलन, त पता ना कइसे उनके आपन साली मीता के इयाद आ गइल. फेर का रहे, एगो काफी बुलंद आवाज आंगन, आकाश आ मुहल्लन में गूंज उठल.\n'मीता के शादी तीन-चार साल से लाग-लाग के क ट जात रहे, फेर त ना नू कट गईल?'\nएह बेतुकी आ फालतू बात से सासुजी के चेहरा फक पड़ गइल. ऊ डेरा के अगल-बगल देखली, फेर काफी धीमा आवाज में संक्षेप में सूचना दीहली कि एगो जगह बात चलत बा आ पूरा उम्मीद बा. शायद रामसुख लाल के एकरा से संतोष ना भइल आ जाए के पहिले टिप्पणी जड़ दिहलन- का करब, जमनवे अइसन आ गइल बा. जेकरा पासे पइसा कौड़ी नइखे, उनकर एमए पास सुंदर लइकी भी बिन बिआहे घरे बइठल रह जाई. रउआ लोग भी त ऊंचा ओहदा के अफसर चाहतानी! ई ना कि आपन हैसियत के बराबर के कवनो विचारवान क्लर्क ढूंढ के शादी तय कर दीं. बाकिर का करब, आज एगो मामूली क्लर्क भी त गल्ला भर के पइसा मांगता. रउआ लोग भी मीता के घर में बइठा के सड़ावत बानीं, अरे क वनोकान्वेंट स्कूल में टीचरी त दिला दीहीं. स्कूल त बरसाती घास नियन गली-गली खुल गइल बा. दू-चार सौ जवन भी मिली, पाउडर आ सेंट-वेंट के खर्चा निकली अउर तबीयत भी बहली.'\nहे भगवान्! दुनिया भर के ताकत त इनके कंठ में बा. अइसे बोल रहल बाड़े जइसे सौ गो लाउडस्पीकर एक साथे बोलत होखे. सासुजी उनका जाये के बाद रो के बुदबुदाए लगली. ई घर के बड़ दमाद हउवनï! ऊ दमाद दूसर होखेला जे ससुराल में धीमे बोलेला आ आपन आ अपना ससुराल, दूनों के इज्जत केे रक्षा करेला. बाकिर एकरा से इनका का मतलब? दूसरा के इज्जत नीलाम कइला के बाद त पेट के पानी पचेला.\nरामसुख लाल के दूसरका विशिष्टï पहचान बा कि अटल कंजूस हवन. निश्चय ही ई सुख आ दु:ख के मौका प पहुंच के ओकरा मोताबिक शाब्दिक ऊर्जा खर्च करेले. बाकिर रुपया पैसा खरचे में इंहा के दोसरे नजरिया ह. कहीं रिस्तेदारी में कबो मिठाई के डिब्बा आ शादी बिआह में पांच रुपया से अधिक के नेवता आ शगुन देहले होखीं. ई देखे आ सुने के कबो नइखे मिलल. इंहा के साफ-सुथरा पोशाक में हाथ हिलावत आइला आ हाथ हिलवते रूखसत हो जाइला. एकरा प केहू कही का, तबो एक आध आदमी त मिलिए जाला जे नीचे मुंह क के एगो अंगुली के संकेत के बाद कहिये देला कि बड़ा घाघ हउवन. कछुआ के खोल जइसन कवनों चीज के असर ना होखे. महिला लोग कबो-कबो एक-दूसरा के देख के मटकी मारके बड़ा हंसे लागेली सन. गजब के बात त ई भइल कि ई लाइलाज कंजूस आ आपन इकलौता इंजीनियर बेटा के शादी एगो गरीब खानदान के शिक्षित बेटी से कर देहले बाड़े, जेकरा के लइका पसंद करत रहे. कवनो लेन-देन के बगैर समारोह सादगी से संपन्न भइल. प एह प आम लोग के राय ई बा कि अइसन मक्खीचूस दहेज ना ले, संभवे नइखे. सादगी-वादगी त नाटक बा.\nशादी के बाद एगो उनकर मुंहलगुआ साला चेतन छेड़ देहले. जीजा, सुनतानी रउआ बड़ा खजाना मिलल बा.अकेले पचा लेहनी आ डकरबो ना कइनीं.\nरामसुख लाल एकर बुरा ना मानेनी, बाकिर कहकहा लगा के स्वयं मसखरी प उतर आवे ले. उहां के कहकहा बड़ा अनमोल होला, जइसे गंभीर जुकाम में केहु गुनगुना पानी के गरारा करत होखे, त उहां के नहला प दहला लगाइले-घर भर देवर, भतार से ठट्ठा जाके अपना बहिन से पूछीं, सब कुछ मालूम हो जाई.\nकुछ समय बाद के बात ह, एक दिन रामसुख लाल अपना ससुराल पहुंच के, बिना कवनो भूमिका के बोलले कि मीता के शादी खातिर तइयार हो जाएके, एगो बड़ा हीरा लइका मिल गईल बा. बीएससी पास बा आ रेलवे में ड्राइवर के नौकरी में चुना गइल बा. सुंदर बा, विचारवान बा, ओकर आ मीता के जोड़ी खूब अच्छा होई. कवनो झंझट के बात नइखे. बस एक दूसरा के पसंद कईला के बात बा.\nए राम, खलासी-ड्राइवर!' सासु जी मत्थे के आंचल के कुछ आगे खींच के असंतोष प्रकट कर दिहनीं. रामसुख लाल जोर के कहकहा लगा के आपन राय प्रकट कइलन, जइसे लाउडस्पीकर प बोलल जात होखे, आज हमरा समझ में आ गइल कि रउरे चिक-चिक से मीता के शादी तय नइखे हो पावत. राउर ई सोचल ठीक बा कि मीता सुंदर आ सुकांत बाड़ी. एमए पास बाड़ी आ बीएससी पास लइका के पहिले ट्रेनिंग के क्रम में इंजिन प खलासी के जइसन काम करे के पड़ी. सही मायने में त ड्राइवर ऊ बाद में बनीहन आ कुछ साल के बाद तरक्की करिहें त फोरमैन बनिहें. अम्मा जी, रउआ ई सोचीं कि अब अइसन दमाद मिल गइला के बाद रउआ परिवार के चारो धाम के इच्छा पूरा हो जाई. अगर रुपया-पइसा के कमी के बात सोचतानी त चिन्ता कइला के बात नइखे. खुशी-खुशी जेतना संभव हो सके खर्च करब आ बाकी के जिम्मा हमार. अगर लइकी के घर में बइठावे के होखे त साफ-साफ बतार्इं....एही बुलंद आवाज में अप्रिय स्पष्टïवादिता से आतंकित होके सासुजी अपना मालिक के तरफ देखली आ पति भी ओही अंदाज में पत्नी के घुड़क दिहले आ ऊ बीच में कुछुओ ना बोल पवली. एकरा बाद रूकावटे ना भइल आ शादी भी कुछ समय के बाद तय हो गइल. बाकिर एकर श्रेय भी रामसुख लाल के ना मिलल. उल्टे पीठ पाछे उनकरा विरुद्घ अफवाह जइसन फुसफुसाहट चले लागल, जइसन ताज ओहिसन शोभा. जइसन खुद फालतू आ फटीचर बाड़े ओहिसने लइका ढूंढ के लेआइल बाड़े. आपन इकलौता इंजीनियर बेटा के शादी एगो गरीब खानदान के शिक्षित बेटी से कर देले बाड़े, जेकरा के लइका पसंद करत रहे. रामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहू हल्का पड़ गईल बानी.''\nबाकिर घर, ससुराल आ समाज के अउरी लोगन के अइसन राय नइखे. कुछ समय पहिले रामसुख लाल अपना ससुराल गइल रहलन. उहां भी सास, ससुर आ साला सभे उनकराआगमन से डेराइल रहे, कि कवनो अइसन बात ना बोला जाए, जेकरा से पड़ोसियन के बीच उनकरखानदान के इज्जत में बट्टïा लाग जाए. जब ऊ नाश्ता करे लगलन, त सासुजी भगवान से मौन प्रार्थना करत रही कि ऊ उनकरे अविवाहित लइकी के संबंध में कवनो सवाल ना कर बइठस. बात ई बा कि मीता के शादी चार-पांच बरिस से तय ना हो पावत रहे आ ऊ लोग काफी परेशान रहे. शायद भगवान उनकर प्रार्थना सुन लिहलन, काहें कि रामसुख लाल एहर-ओहर के अइसन बात कइलन जेकरा से कवनो नुकसान ना होला. बाकिर जब ऊ विदा होवे खातिर उठलन, त पता ना कइसे उनके आपन साली मीता के इयाद आ गइल. फेर का रहे, एगो काफी बुलंद आवाज आंगन, आकाश आ मुहल्लन में गूंज उठल.\nशादी के बाद एगो उनकर मुंहलगुआ साला चेतन छेड़ देहले. जीजा, सुनतानी रउआ बड़ा खजाना मिलल बा. अकेले पचा लेहनी आ डकरबो ना कइनीं.\nए राम, खलासी-ड्राइवर!' सासु जी मत्थे के आंचल के कुछ आगे खींच के असंतोष प्रकट कर दिहनीं. रामसुख लाल जोर के कहकहा लगा के आपन राय प्रकट कइलन, जइसे लाउडस्पीकर प बोलल जात होखे, आज हमरा समझ में आ गइल कि रउरे चिक-चिक से मीता के शादी तय नइखे हो पावत. राउर ई सोचल ठीक बा कि मीता सुंदर आ सुकांत बाड़ी. एमए पास बाड़ी आ बीएससी पास लइका के पहिले ट्रेनिंग के क्रम में इंजिन प खलासी के जइसन काम करे के पड़ी. सही मायने में त ड्राइवर ऊ बाद में बनीहन आ कुछ साल के बाद तरक्की करिहें त फोरमैन बनिहें. अम्मा जी, रउआ ई सोचीं कि अब अइसन दमाद मिल गइला के बाद रउआ परिवार के चारो धाम के इच्छा पूरा हो जाई. अगर रुपया-पइसा के कमी के बात सोचतानी त चिन्ता कइला के बात नइखे. खुशी-खुशी जेतना संभव हो सके खर्च करब आ बाकी के जिम्मा हमार. अगर लइकी के घर में बइठावे के होखे त साफ-साफ बतार्इं....एही बुलंद आवाज में अप्रिय स्पष्टïवादिता से आतंकित होके सासुजी अपना मालिक के तरफ देखली आ पति भी ओही अंदाज में पत्नी के घुड़क दिहले आ ऊ बीच में कुछुओ ना बोल पवली. एकरा बाद रूकावटे ना भइल आ शादी भी कुछ समय के बाद तय हो गइल. बाकिर एकर श्रेय भी रामसुख लाल के ना मिलल. उल्टे पीठ पाछे उनकरा विरुद्घ अफवाह जइसन फुसफुसाहट चले लागल, जइसन ताज ओहिसन शोभा. जइसन खुद फालतू आ फटीचर बाड़े ओहिसने लइका ढूंढ के लेआइल बाड़े. आपन इकलौता इंजीनियर बेटा के शादी एगो गरीब खानदान के शिक्षित बेटी से कर देले बाड़े, जेकरा के लइका पसंद करत रहे.\n(साभार: संडे इंडियन)\nनाम - श्रीराम लाल भा अमरकान्त\nजनम स्थान - बलिया उत्तर प्रदेश\nजनम - 1 जुलाई 1925\nदेहवसान - 17 फरवरी 2014\nविधा - काथा अउरी उपन्यास\nभाखा - हिन्दी अउरी भोजपुरी\nरचना - जिंदगी और जोंक, देश के लोग, मौत का नगर अ उरी ग्राम सेविका आदि\nपुरस्कार - साहित्य अकादमी 2007, भारतीय ज्ञानपीठ


मनरेगा में नाहीं मिलत काम | Khabar Lahariya (खबर लहरिया)\nखबर लहरिया » मनरेगा में नाहीं मिलत काम\nद्वारा लिखित खबर लहरिया June 12, 2013 33 बार देखा गया\nकाम करत महिला\nसरकार ने मनरेगा योजना शुरु की काहें से की मजदूरन के काम मिल सके। आउर गावं के विकास के साथ साथ मजदूर के भी सहारा होय। बनारस में अइसन कई गावं हव जहां महिला के काम नाहीं मिलत। कई जगह काम कइले पर उनके पुरा मजदूरी भी नाहीं मिलत।\nसरकार गरीब खातिर के कई तरह का काम शुरू करवइले हव। पोखरा में मछली पालन, खेत में समतलीकरण। अहिसहीं करके सरकार ने गरीब खातिर के कई तरह के काम शुरू करले हव लेकिन फिर भी गरीब के काम नाहीं मिलत। अभहीं चोलापुर ब्लाक पर कई गावं के मजदूर धरना देहले रहलन जेमे महिला मजदूर भी मौजूद रहलीन। कटारी, अजगरा, रौनाकला, कौवापुर गावं के कुछ महिला मजदूर के कहब हव कि सप्ताह दस दिन काम मिलि फिर ओकरे बाद मजदूरी खातिर के महीना भर दउड़े के पड़ी। कउनों भी गावं में मनरेगा के काम कई लोग के तहत होला। जैसे ब्लाक के बी. डी. ओ. गावं के सेकेटरी आउर प्रधान। कहीं कहीं गावं में रोजगार सेवक भी होलन। सरकार के तरफ से त गावं में नरेगा के काम करवावे के जिम्मेदारी एन लोग के सौंप गएल हव। लेकिन एन लोग गावं में काम करवावत हयन कि नाहीं या गावं में कइसे काम होत हव, इ सब के अता पता के रखी। सरकार त खाली योजना शुरू कर देई लेकिन उ ठीक काम करत हवकि नाहीं इ बात के धियान के देई?


बिहार में मतदान के दूसरका दौर – Anjoria\nOct 24, 2010 बिहार चुनाव\nआज अतवार का दिने बिहार विधानसभा चुनाव के दूसरका दौर के मतदान चालू हो गइल बा. एह दौर में ४५ गो सीट पर फैसला होखे वाला बा. सीतामढ़ी में रुन्नी सैदपुर के एगो बूथ पर गइल सगरी कर्मचारियन के अपहरण कर के सगरी कागजात जरा दिहल गइल. एह घटना का पाछा नक्सलियन के हाथ बतावल जा रहल बा. शिवहर, सीतामढ़ी, समस्तीपुर, मुजफ्फरपुर, दरभंगा, आ पूर्वी चंपारण जिलन में आजु वोट डालल जा रहल बा.\nआजु का चुनाव में जवना महारथियन के भाग्य के फैसला होखे वाला बा ओहमें मंत्री रामनाथ ठाकुर, जदयू अध्यक्ष विजय कुमार चौधरी, पूर्वमंत्री आ कांग्रेस के उम्मीदवार नागमणि, राजद उम्मीदवार आ पूर्व मंत्री पीताम्बर पासवान शामिला बाड़े.\nपिछला दौर का चुनाव में मुसलमानन के साथ ना मिलला से कांग्रेस के मुँह झूराइल बा आ अब ओकर आसरा एह दौर के रुझान पर बा. काहे कि एही दौर पर कांग्रेस के सबले बेसी भरोसा बा. काल्हु गुजरात में मिलल बड़हन हार का बाद कांग्रेसी अउरी मायूस हो गइल बाड़े.\nचुनाव के तिसरका दौर २८ तारीख के होखेवाला बा जवना खातिर प्रचार जोर शोर से चल रहल बा. एह दौर में सारण, सिवान, गोपालगंज, आ पश्चिमी चंपारण के अड़तालीस सीट खातिर वोट डालल जाई.\nटटका खबर पर अउरी खबर पढ़े आदत डाल लीं. टटका खबर खातिर हर जगहा से अवैतनिक संवाददाता लोग के जरुरत बा. संपर्क करीं सभे.


आजाद पन्ना – टटका खबर\nआपन टिप्पणी एहिजा लिखल करीं.\n(एह पन्ना पर टटका खबर के पाठक पाठिका लोग आपन राय जाहिर क सकेला. कवनो टिप्पणी के प्रकाशित होखे से पहिले ओकरा के जाँचल जाई आ गलत सलत टिप्पणी के हटा दिहल जाई. )\nइन्द्रविद्यावाचस्पति तिवारी के नाम से 15 अगस्त 2015 का दिने भेजल खबर :\nबलिया। सागर पाली से बैरिया तक जावे वाला मार्ग एक दम से टांग टुूड़ावे वाला बा यदि आप इससे गुजर जाई त रउरा पैदल चल तानी त हो सकेला कि कहीं ना कहीं जरूर ठोकर खाई जाईब अइसने राह पर येह इलाका के गांवन के लोग चले के बिबस बा। येह राह के इ बारे में विशेष बात इ बा कि येह पर राजनीति कइके वर्तमान विधायक ये इलाका से भरपूर समर्थन पवले या पूर्व विधायक जो ओकरा पहले कभी मंत्री रहले अंततः चुनाव हार गइले।\nएकरा बारे में जानकारी इ बा कि बघेजी, गंगहरा, थम्हनपुरा, हसनपुरा , इन्द्रपुर, भिखारीपुर, अंजोरपुर, मझरिया, कोट, मिलकी, मठिया, इच्छाचैबे के पुरा सहित लगभग दर्जन भर गांवन के लोग का जिला मुख्यालय पर आवे जाये के बा । लेकिन प्रशासन आ जनसेवक के कानपर जूं नइखे रेंगत। एकरा बारे में अनेक बार धरना प्रदर्शन के साथ ही विधायक जी द्वारा अपना कपारे ईट के खांची उठाके सड़क के गडढा पाटे के कोशिश कईल गईल लेकिन इलाकाई जनता के दुख में कवनो कमी ना आइल बल्कि अउर बढीये गइल।\nजनता के आशा के बिन्दू प्रशासन का काम से जनमानस में इ धारणा बइठ गइल बा कि जनसेवक गण अपना स्वार्थ साधन के खातिर ये रास्ता के सुधार नइख होखे देत जवना पर इलाकाई जन अबकी के आवे आला चुनाव में अइसन सबक सिखइहन जा की जबन ऐतिहासिक होई ।\nप्रशासन चेत के अबसे भी ऐ तरफ ध्यान दीहित त एइजा के लोगन के बड़ा कल्याण होइत।\n2 thoughts on “आजाद पन्ना”\nchand kitabo ne baat diya majahab hamara\nvarna paida to hum insaan hi huye the\nएगो बात कहे के चाहत बानी रउवा से , वोइसे त हम बीरगंज नेपाल से बानी पता ना रउवा सुनले होखब की ना , माकिर हमरा बहोत खुसी होखेला अपने के पेज पर आके काहेकी जैसे आपने कहनी ना की के बा पढेवाला आ केकरा के सुनायी , जी यी सब सुन के बहोत दुःख लागेला माकिर तेपरो रउवा के जज्बा देखके खुसी लागेला काहेकी केहू ना भईला पर भी अपने एतना प्रयास करनी , कास आपने के और दर्शक मिलित …माकिर एक बात कहब यी स्थिति खली इंडिया में ही बा हमनी के नेपाल में नइखे , हम भी एक भोजपुरी पेज चलावेनी फेसबुक पर (www.facebook.com/hamarbirgunjapanbirgunj ) आ ईगो भोजपुरी वेबसाइट भी बा (www.hamarbirgunjapanbirgunj.wordpress.com ) रउवा से भी निहोरा बा की एक बार देखि ..हम कहेके चाहत रनी ह की नेपाल में अइसन समस्या नइखे हमर पेज पर हरेक पोस्ट पर लगभग १०० से जादे लाइक आ ५००० से भी जेड जुडल रहेला लोग , लगभग हरेक पोस्ट पर ..हरेक लेख रचना कमती में १००० आदमी से जादे पढ़ेला कमेंट करेला …वोहिसे हम पेज मटेरियल बतोरेलाए रउवा के तलाशत आजयेनी … सायद नेपाल के भोजपुरी हिंदी से बचल रह गिल वोहिसे लोग ईहा लाज न गर्व महसूस करेला भोजपुरी भाषा पर ..बिस्वास ना होई त चेक कर लेम ..धन्यबाद माकिर राउर भी अथक प्रयाश के सत सत नमन बा … जय भोजपुरी


चउथको दिने सोना के संकेत ना भेंटाइल आ अउरिओ छूटल फटकल खबर – टटका खबर\nCategories Select Category TatkaKhabar (1,917) अपराध (591) उत्तर प्रदेश (1,713) खुला मंच (7) खेल (302) चुनाव (312) टटका खबर (167) देश-दुनिया (1,425) बिहार (1,611) भोजपुरी पट्टी (531) मनोरंजन (214) राजनीति (899) रोजी-रोजगार (112) विधानसभा (87) व्यापार (290) शिक्षा (218)\nचउथको दिने सोना के संकेत ना भेंटाइल आ अउरिओ छूटल फटकल खबर\nउन्नाव जिला में शोभन सरकार के कहला में आ के हजार टन सोना खोजे खातिर खोनाई चउथको दिने चालू रहल बाकिर कुछ मिले के संकेत ना भेंटाइल. एह बीच बाबा के नाराजगी पर नरेन्द्र मोदी उनका त्याग आ तपस्या के प्रणाम करत आपन सफाई भेजवले जवना का बाद बाबा शोभन सरकार नरेन्द्र मोदी के माफ कर दिहले. मोदी केन्द्र सरकार के एह खोनाई ला खिंचाई कइले रहले. बाकिर बिहार के मुख्यमंत्री नीतीश कुमारो एह खोनाई के पूरा बकवास बता दिहले.\nअमेरिका साफ कह दिहलसि कि ऊ काश्मीर मामिला में दखल ना दी, पिछला दिने पाकिस्तान के प्रधानमंत्री नवाज शरीफ कहले रहले कि अमेरिका के एह मामिला मे दखल देबे के चाहीं.\nअपना मामिला के टीवी चैनल पर धारावाहिक चलावल रोके ला आसाराम के गोहार सर्वोच्च न्यायालय खारिज क दिहलसि बाकिर संगही चैनल वालन के हिदायत दिहलसि कि धेयान देव लोग कि एहसे मामिला पर असर मत पड़े.\nभठियरपन का मामिला में चार साल के सजा भुगतत कांग्रेसी सांसद रशीद मसूद के राज्यसभा सदस्यता सोमार का दिने खतम होखे के आदेश जारी हो गइल. रशीद मसूद एह तरह से सांसदी गँवावे वाला पहिला नेता बन गइले. अब लालू प्रसाद आ जगदीश शर्मा के लोकसभा सांसदी जाए के बारी बा.\nआजु मंगल का दिने ‘करवा चौथ’ व्रत करीहें सुहागिन.\nपैंतीस महीना में सबले उँच स्तर पर रहल सेंसेक्स, आ निफ्टी.\nसड़क दुर्घटना में घवाहिल पर्यावरणविद सुनीता नारायण के हालत थिराइल.\nनैनीताल में बस दुर्घटना से सोरह लोग के जान गइल.\n(संचार माध्यमन से)\nTags: छूटल फटकल खबर, सोना के तलाश


भोजपुरी पट्टी के खबर (बियफे, 12 मार्च 2015) – टटका खबर\n(बुध, 11 मार्च के खबर)\nइलाहाबाद जिला कचहरी में बुध का दिने एगो दरोगा से कुछ वकील के कहा सुनी हो गइल. बाद में सीढ़ी पर धक्का मुक्की में नीचे फेंकाए के अनेसा देखत आपन जान बचावे ला दरोगा अपना सर्विस रिवाल्वर से गोली चला के एगो वकील के मार दिहलसि. बाद में खिसियाइल वकील लोग पूरा इलाहाबाद में बवाल काटल. एह दौरान वकील लोग का तरफ से भइल फायरिंग से एगो सिपाहियो के गोली लागल बा. घटना के जानकारी मिलते राज्य भर में वकील आपन काम छोड़ हड़ताल पर चल गइलें. यूपी सरकार मराइल वकील नबी के परिवार खातिर दस लाख रुपिया देबे के एलान कइले बिया.\nबिहार विधान सभा में 140 वोट ले के नीतीश कुमार आपन बहुमत साबित करा दिहलन. एह समय भाजपा के विधायक विधान सभा से बाहर निकल गइल रहलें. जीतन राम माँझी खुद गैर हाजिर रहलन बाकिर उनकर समर्थक विधायक ह्विप के मजबूरी में नीतीश का पक्ष में वोट दिहले.\nसिवान के राधिका मार्केट में चलत एगो फर्जी चिट फंड कंपनी किम फ्यूचर विजन पर बुध का दिने प्रशासन छापा मार दिहलसि आ एकरा मैनेजर समेत पाॅच जने के गिरफ्तार क लिहलसि. ई लोग जिलाधिकारी के फर्जी हस्ताक्षर से सर्टिफिकेट बना के आपन धंधा करत रहुवे. खुफिया जानकारी मिलला का बाद पुलिस छापा मरलसि.\nबक्सर गोलंबर का नियरा बुध के सँझिया एगो बेकाबू ट्रक अनेके लोग के कचारत भाग निकलल आ बाद में गंगा पुल का लगे ट्रक छोड़ के ड्राइवर भाग निकलल. एह हादसा से पाँच लोग के जान चल गइला से नाराज लोग पुलिस पर आपन खीस उतारे लागल आ वज्रवाहन अउर चेक पोस्ट के आग लगा दिहल. कुछ सिपाहियन के पिटाईओ कइल लोग. घवाहिल पुलिस इंसपेक्टर के अस्पताल में भरती करावल गइल बा.\nभोजपुरी हीरो पवन सिंह के पत्नी नीलम सिंह के फाँसी लगा के जान दिहला का बाद उनकर दाह संस्कार मुंबई में क दिहल गइल. बाद में अस्थि ले आ के महुली घाट पर विसर्जित कइल गइल आ आरा के जोकहरी में विधि विधान से सराध के काम शुरू भइल बा. पवन सिंह केश मुड़वा लिहले बाड़न. दशकर्म 20 मार्च आ सराध 23 मार्च के होखे वाला बा.\nआरा जिला के किरकीरी गांव में बुध का दिने एगो आदमी अपना मेहरारू के गड़ासी से काट के घवाहिल क दिहलसि. ओकरा के अस्पताल में भरती करावल गइल बा जहाँ ओकर हालत नाजुक बा. पुलिस ओह आदमी के गिरफ्तार कर लिहले बिया.\nरोहतास जिला के कोचस में चौसा-सासाराम रोड पर मंगल देर रात एगो गाड़ी मोटरसाइकिल के धक्का मार दिहलसि जवना से ओह पर सवार दू गो नवही घवाहिल हो गइलें. दुनू के अस्पताल में भरती करावल गइल बा जहाँ एगो के हालत खराब देख वाराणसी रेफर कर दिहल गइल बा.\nरोहतास जिला के नोखा बस स्टैंड पर के काली मंदिर से मंगल का रात लाखों रुपिया के गहना आ दानपेटी चोरा लिहल गइल बा.\nमोहनियां इलाका के मुठानी गांव का लगे एगो ट्रक पुलिस जीप के धक्का मार दिहलसि जवना से ओह पर सवार लोग घवाहिल हो गइल. एहमें से एगो सैप जवान के बाद में अस्पताल में मौत हो गइल.\nछपरा जिलाधिकारी के आदेश पर छपरा के अल्ट्रासाउंड क्लिनिकन के जांच कइल गइल. एह दौरान कवनो सेंटर पर जाँच करे वाला डाक्टर ना मिललें.\nएकमा पुलिस एगो गैरेज से एगो टेम्पो जब्त कइले बिया जवना का बारे में ओकरा संदेह बा कि एकर चोरी पिछला साल मई मेें कइल गइल रहुवे.\nएकमा इलाका के छितरवलिया बाजार का लगे बुध का दिने मोटरसाइकिल से गिरला का चलते ओह पर सवार छितौना गाँव के दादा आ पोता के मौत हो गइल. एह लोग के परिवार वाले एह हादसा खातिर कवनो केस ना लिखववलें.\nसारण जिला के परसा बाजार के मस्तीचक मोड़ का लगे एगो निजी स्कूल में लागल आग से हजारों रुपिया के सामान जर गइल. संजोग से स्कूल में छुट्टी हो गइल रहे. एहसे केहू के घवाहिल होखे के खबर नइखे.\nकोपा इलाका के सम्होता गाँव के लोग बुध का सबेरे कालाबाजारी खातिर ले जाईल जात अनाज समेत एगो पिकअप बैन के घेर लिहलें आ ओह पर लादल अनाज जब्त क लिहले.\nसिवान के किशुनपुरा बिचला टोला में मंगल के अधरतिया में एगो बियाहल नवहिन के ओकर ससुराल के लोग आग लगा के मार दिहल. अइसने आरोप लगावत ओकरा नइहर के लोग से शिकायत मिलला का बाद पुलिस ओकरा सास के गिरफ्तात क लिहले बिया.\nगोपालगंज के छवही गांव का लगे बुध का दिने एगो आटो आ पिकअप के टक्कर का बाद आटो में आग लाग गइल. एह हादसा में घवाहिल एगो आदमी के अस्पताल में इलाज का दौरान मौत हो गइल. दू जने अउर घवाहिल बाड़े.\nमलाही इलाका के ममरखाटोला पंचायत के मिसकार टोला में आग लगला का चलते दू गो घर राख हो गइल. एगो बंद घर में लागल आग बाद में ओकरा पड़ोसो के घर ले पसर गइल. घंटन कोशिश का बाद गाँव वाले आग पर काबू पवलें.\nसुगौली प्रखंड के श्रीपुर पंचायत के बसतपुर गांव का लगे बाघ के गोड़ के छाप लउकला का बाद से जवार के लोग दहशत में बा. लोग सरेह में जाए से डेराए लागल बा आ बचवनो के कतहीं आवे जाए पर रोक लगा दिहले बावे लोग.\nमैनाटांड़-रामनगरी मेन रोड पर रामनगरी गांव का नियरा मंगल रात बस आ टेंपो के टक्कर से घवाहिल तीन लोग के इलाज अस्पताल पर करावल जात बा. पुलिस दुनू गाड़ियन के जब्त कर लिहले बिया.\nरेवती इलाका के पचरूखा देवी मंदिर से मंगल का रात फेरू चोरी हो गइल आ चोर चांदी के मुकुट, पिंडी में लगावल सोना के आंख आ मंगटीका चोरा लिहले. दान पेटिओ से करीब तीस हजार रुपिया चोरावल गइल बा. गहना के दाम करीब डेढ़ लाख बतावल जात बा.\nवइसे त परीक्षा में नकल करे के बेमारी पूरा प्रदेश में आम बात ह बाकिर बलिया एहुमें खास जगहा राखेला. एहिजा के नकल माफिया प्रशासन के बेवकूफ बना के आपन मकसद निकाले में हमेशा एक धाप उपर रहेलें. बुध का दिने बाप का जगहा इम्तिहान देत बेरा के पकड़ल गइल. आ दोसरा सेंटर के कापी दोसरा सेंटर का बण्डल में भेजल जात पकड़ाइल बा. एकरा बाद जिलाधिकारी दस गो सेंटर डिबार करे के संस्तुति कइले बाड़न आ कापी ले जाए वाला कर्मचारी के गिरफ्तार कर लिहल गइल बा.\nगाजीपुर जिला के कर्मनाशा नदी पुल का नियरा मंगल के सँझिया चलत ट्रेन में डाका डाल के आराम से उतर गइले. एह घटना में बक्सर के सराफा व्यवसायी से पाँच लाख के गहना लूट लिहल गइल बा.\nगाजीपुर के टेढवा मुहल्ला में एगो बनत मकान के बारजा बुध का दिने गिर गइल जवना से रसूलपुर रूहीपुर के एगो राजमिस्त्री के मौत हो गइल.\nदिल्ली से बिहार जात चार जने के जहर खुरान आपन शिकार बना लिहलें. बेहोशी हालत में एह लोग के गाजीपुर टीसन पर उतारल गइल आ अस्पताल में भरती करावल गइल. ई लोग बिहार के सिवान जिला के बतावल जात बा.\nगोरखपुर खोराबार इलाका के करजही में बुध के सँझिया एगो मेहरारू के मार पीट के घवाहिल कइला का बाद ओकरा देह पर किरासन तेल डाल के जरा दिहल गइल. ओकर मौत ठाँवे पर हो गइल.\nगोरखपुर औद्योगिक विकास प्राधिकरण के दायरा बढ़ा दिहल गइल बा आ अब एहमें 76 गो अउरी गाँवन के शामिल क लिहल गइल बा. पहिले 52 गो गाँव शामिल रहुवे प्लान में.\nदेवरिया के तरकुलवा इलाका के मिश्रौली गांव में मंगल का रात एगो नवही के गोली मार दिहल गइल. गोली मारे वाला आपन मोटरसाइकिल ओहिजे छोड़ के भाग निकलल. पुलिस मामिला के तहकीकात करे में लागल बिया.\nजौनपुर जिला के सतमेसरा गाँव में मरद मेहरारू का तरह रहत चचेरा भाई बहिन अपना बेटी के हत्या कइला का बाद फाँसी लगा के आपनो जान दे दिहले.\nTags: आरा, इलाहाबाद, जीतन राम माँझी, दरोगा, नीतीश कुमार, नीलम सिंह, पवन सिंह, फर्जी चिट फंड कंपनी, फाँसी, बक्सर, भाजपा, वकील, सिवान, हत्या


पंकज केसरी नालायक हो गइलन – Anjoria\nअप्रैल 7, 2010 nalayak, पंकज केसरी\nभोजपुरी सिनेमा के स्टार पंकज केसरी श्रीती फिल्म्स का बैनर में बनत भोजपुरी फिलिम नालायक के टाइटिल किरदार निभावत नजर आवे वाला बाड़न. निर्मात्री फुलमति जायसवाल के एह फिल्म के निर्देशन रामाश्रय गुप्ता करत बाड़े. फिल्म के शुरुआत पिछला दिने मुंबई के ट्रीनिटी रिकार्डिंग स्टूडियो में एगो गाना के रिकार्डिंग का साथे भइल.\nगाना कुद्दुस कान के लिखल बा आ संगीत दे रहल बाड़े गणेश पाण्डेय. गायिका रहली इन्दु सोनाली. फिल्म के कलाकारन में पंकज केसरी, मोनालिसा, कल्पना शाह, जय सिंह वगैरह शामिल बाड़े.


भोजपुरी खातिर एक दिन – Anjoria\nFebruary 19, 2017 Editor खबर, भाषा, सरोकार 0\nभोजपुरी भाषा के मान्यता ला आंदोलन चलावत “भोजपुरी जन जागरण अभियान” रउआ सभे से निहोरा आ निवेदन कर रहल बा कि भोजपुरी भाषा के मान सम्मान बचा के राखे खातिर दिल्ली में महाधरना 21 फरवरी 2017 के होखे जा रहल बा. एह धरना में भोजपुरिया भाई बहिन सभे के अधिका से अधिका जुट बना के शामिल होखे के निहोरा कइल जात बा.\nभोजपुरी भाषा के अस्तित्व के बचा के राखे खातिर आ भोजपुरी के आठवीं अनुसूची में शामिल करावे खातिर “भोजपुरी जन जागरण अभियान” के बैनर तर लगातार प्रयास कइल जा रहल बा, बइठक हो रहल बा, प्रधानमंत्री के नामे पोस्टकार्ड अभियान चलावल जा रहल बा. ट्वीटर आ सोशल मीडियो प अभियान चलावल जात बा, ज्ञापन आ माँग पत्रो दीहल गइल बा.\nभोजपुरी जन जागरण अभियान के हर एक भोजपुरिया सिपाही अपना अपना क्षेत्र में लोग के जागरूक कर रहल बाड़े. एह बैनर के माध्यम से दिल्ली के जंतर मंतर पर अब ले पाँच गो धरना प्रदर्शन हो चुकल बा. सरकार का ओर से सकारे के भरोसो मिलल बा बाकि संसद में अबहीं ले भोजपुरी भाषा के संवैधानिक मान्यता देबा वाला प्रस्ताव नइखे आइल.\nएही सब ले के “भोजपुरी जन जागरण अभियान” के बैनर तले छठवाँ विशाल धरना प्रदर्शन के आयोजन 21 फरवरी 2017 अंतर्राष्ट्रीय माईभाषा दिवस का दिने कइल गइल बा जवना में भोजपुरी के साहित्यकार, रंगकर्मी, गायक-कलाकार, पत्रकार, समाजसेवी आ भोजपुरी के समस्त संस्था के प्रतिनिधि आ सदस्य, भोजपुरी के नेही स्नेही प्रेमी लोग शामिल होइहे.\nतमाम भोजपुरी भाषा-भाषी लोग से निहोरा बा कि ज्यादा से ज्यादा संख्या में पहुँच के एह भोजपुरिया आंदोलन के हिस्सा बने सभे. भोजपुरी खातिर एक दिन, आई सभे, सभे केहु के हृदया से स्वागत बा.


बिहार: बाढ़ राहत के नाम पर लूट, जिम्मेदार कौन! - Videos - सिटी खबरें - Football - IBNLive\nबिहार: बाढ़ राहत के नाम पर लूट, जिम्मेदार कौन!\nबिहार में 2008 में आई कोसी नदी की बाढ़ में पांच जिलों के 33 लाख से ज्यादा लोग तबाह हुए थे। इस आपदा में लोगों ने अपनों को तो खोया ही, उनके घर आशियाने भी उजड़ गए।


Bhojpuri Spl: निराला जी के जयंती पर उहां के कहानी ‘श्रीमती गजानन शास्त्रिणी ’ के याद– News18 Hindi - Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nBhojpuri Spl: निराला जी के जयंती पर उहां के कहानी ‘श्रीमती गजानन शास्त्रिणी ’ के याद– News18 Hindi\nFeb 15, 2021 Bhojpuri news, News in bhojpuri, Nirala Birthday Special, Nirala ji ki kavitaye, Nirala Poetry, Poetry of Nirala, Saraswati Putra, Shrimati Gajanan Shastrini, Suryakant Tripathi Nirala, Who is Suryakant Tripathi Nirala, निराला जी की कविता, सूर्यकांत त्रिपाठी निराला\nसूर्यकांत त्रिपाठी ‘निराला’ जी के जबे चर्चा होला, उनुकर एकही छवि उभरेले, हिंदी के छायावाद के कवि के रूप। आजु बसंत पंचमी ह, जगह-जगह विद्या के देवी सरस्वती माइ के पूजा होता। ओह पूजा में एगो गीत जरूर सुनल जाला,वर दे वीणावादिनी, वर दे!\nनिराला जी कवि के अलावा बढ़िया कहानीकारो रहले। उनुकर कहनियन के तीनि गो संग्रहो छपल रहे। उनुकर पहिलका कहानी संग्रह ह ‘लिली’, जवना के प्रकाशन 1930 में भइल रहे। उनुकर दोसरका कहानी संग्रह रहे, ‘चतुरी चमार’। इहो उन्नइस स तीसे में छपल रहे। बाकिर उनुकर आखिरी कहानी संग्रह रहे ‘सुकुल की बीबी’, जवना के प्रकाशन 1941 में भइल रहे।ई बिडंबना कहाई कि कुछु आउर, निराला जी के रचनाकार रूप में उनुकर खालि कविए रूप चर्चित, प्रशंसित आ मसहूर बा। जबकि उनुकर लिखल कहानी सभ भी आपाना कथ्य, विषय आ रचनाधर्मिता के नजर से तनिको कमतर नइखे। कुछ समीक्षक उनुकर कहानी कला के कथा सम्राट प्रेमचंद के हिसाब से कसे के कोसिस कइले बाड़े लोग। ई स्थापना देबे वाला लोग दरअसल निराला के भावभूमि के भुला देला। प्रेमचंद अलगा भावभूमि के रचनाकार हवन, जबकि निराला दोसरा भावभूमि के। एह वजह से दूनों के कथाकार रूप के तुलने बेमानी बा।\nCrime in Bihar: पूर्व जिला पार्षद के मर्डर केस में फंसे नीतीश कुमार के विधायक, FIR दर्ज– News18 Hindi\nआरा में ताबड़तोड़ फायरिंग कर दिनदहाड़े 15 लाख के ज्वलेरी लूटे, बाल-बाल बचा व्यवसायी– News18 Hindi


Bhojpuri: लोकरंग में नाम-दाम कमाए के जरिया बनल नैरेटिव – सच्चा दोस्त न्यूज़\nBhojpuri: लोकरंग में नाम-दाम कमाए के जरिया बनल नैरेटिव\nमनोज तिवारी, नेहा सिंह राठौर आ गायत्री यादव में का समानता बा, जब ई सवाल उठी त एह के पहिलका जवाब एकही समझ में आई कि तीनों जने भोजपुरी लोकरंग के गवइया हवन. बाकिर ई लोगन में एगो आउर समानता बा ? तीनों लोग आपना गवनई के सुरूआती दिनन में ओह खास दौर के मसहूर राजनीतिक नैरेटिव आ राजनेता के पक्ष में भावुक गाना गवले रहे लोग.\nपूर्वी उत्तर प्रदेश के पूर्वांचलो कहल जाला. देस के सात गो प्रधानमंत्री देबे वाला ई इलाका आजुओ पिछड़ापन के दर्द झेले के मजबूर बा. जवाहर लाल नेहरू, लाल बहादुर शास्त्री, इंदिरा गांधी, राजीव गांधी, विश्वनाथ प्रताप सिंह, चंद्रशेखर आ अब नरेंद्र मोदी, सब लोग एही इलाका से चुनि के देस के कमान सम्हालल. शास्त्री जी, वीपी सिंह आ चंद्रशेखर त एही माटी के खांटी सपूत रहे लोग. बाकिर एह इलाका में विकास में जमीनी काम करे वालन में तीनिए गो नाम आगे बा- बनारसी पंडित कमलापति त्रिपाठी, मऊ के कल्पनाथ राय आ गोरखपुर के वीर बहादुर सिंह.\nपिछला सदी के आखिरी दशक में पूर्वांचल के विकास के उम्मीद बनि के उभरल रहले समाजवादी पृष्ठभूमि वाला कल्पनाथ राय. बाकिर समय के फेर कहीं भा सत्ता के कमी, पहिले चीनी घोटाला में उनुकर नाम आइल आ फेरू दाऊद के गुर्गा शैलेंद्र ठाकुर के सहयोग के आरोप लागल. एह वजहि से केंद्र के उनुकर मंत्री पद त गइबे कइले, गिरफ्तारियो भइल. 12 फरवरी 1996 के उनुकर गिरफ्तारी के वजहि से पूर्वांचल इलाका में मायूसी रहे. एह वजह से ना कि ऊ दाऊद के सहयोग कइले रहले, एह से कि अब पूर्वांचल में विकास कइसे होई.\nओह घरी मनोज तिवारी गवनई में कोसिस करत रहले. ओही कोसिस में उनुकरा खातिर कल्पनाथ राय की गिरफ्तारी जइसे नया उमेदि बनि गइल. उनुकर जेलयात्रा पर तिवारी लोकरंग में दर्द से भरल एगो भोजपुरी गाना गवले. ऊ कैसेट आ टेप रेकार्डर के जमाना रहे. कैसेट निकलल आ मनोज तिवारी भोजपुरी में छा गइले.अब त मनोज तिवारी कवनो परिचय के मोहताज नइख. समाजवादी पार्टी के राजनीति में उनुका के अमर सिंह ले अइले आ अब त भाजपा के दुलरूआ बाड़े. कल्पनाथ राय, अमर सिंह से होत उनुकर राजनीतिक यात्रा भाजपा तक पहुंचि गइल.\nहमनीं के आपन भोजपुरी संस्कृति के बाड़ा दोहाई देनीं जा. हर मनई के आपन संस्कृति बढ़िया लगबे करेले. बाकिर ईहो हमनीं के माने के चाहीं कि पछिमी उत्तर आधुनिकता वाला विचार में जवन पापुलर कल्चर कहल जाला, हमनीं के भोजपुरिया संस्कृति ओही में डूबे-उतराए में आपन ताकति देखेले. ई हे वजहि बा कि मनोज तिवारी के ओरि दुनिया के ध्यान कल्पनाथ राय के पक्ष में मार्मिक गवनई कइला पर जाला, भले कल्पनाथ राय दाऊद जइसन देसद्रोही के सहयोग के आरोप में काहें ना गिरफ्तार होखसु. एह सोच आ चलन में अबहिंयो कवनो बदलाव नइखे आइल.\n12 मई 2021 के जब बिहार के बाहुबली नेता पप्पू यादव के 32 साल पुरान केस में गिरफ्तारी भइल त उनुको समर्थन में लोर के धार बहे लागल. ओह धार में एह घरी उभरल गायत्रियो यादव डूबि गइली. गायत्री यादव के गवनई पर पिछिला साल के लॉकडाउन के दौरान लोगन के ध्यान गइल, जब ऊ गांवां-गाईं पैदले लौटत बहरवासुं लोगन के दर्द के गवली.\nगिरफ्तार पप्पू जब बेमार हो गइले त एह मोका पर गायत्री यादव जइसे दर्द में डूबि गइली..उनुकर एगो गाना सोसल मीडिया पर बहुते मसहूर हो गइल..खासकर पप्पू समर्थक लोग त ओके खूबे प्रचारित कइले.ई गीति रहे,\nभाग्य विधाता ल न भइया के बचाइ\nपप्पू यादव बाड़े हम सभनीं के सहाइ\nहमनीं खातिर अड़ि गइले जा के गुजरात में\nलड़ले मुजफ्फरपुर के नारी के सम्मान में\nकवन कसूर पप्पू भईया जी कइले\nआज जेलखनवा नेता जी गइले\nहालांकि जब उनुका गवनईं के सर्च सुरू भइल त पाता चलल कि जब चारा घोटाला में जनवरी 2018 में लालू यादव के साढ़े तीन साल के सजा भइल तबो गायत्री यादव उनुका समर्थन में अइसहीं गवले रहली, जइसे पप्पू यादव के समर्थन कइले बाड़ी. ओह गीति के बोली बा, देखी सभें,\nनिकलिहें जहिया लालू जेल से\nबनिहें महाकाल हो…\nएही लिस्ट में नया भोजपुरिया नाम नेहा सिंह राठौर के बा. पहिला बेर ऊ चर्चा में अइली कानपुर के विकास दुबे मुठभेड़ पर लोकरंग में गवला के बाद..तब ऊ गवले रहली,\nजिनगी से फिसलले दुबे जी जइसन पाठा\nफिसलि जाला जइसे यूपी पुलिस के चक्का\nएह से लोकप्रियता उनुका के मिले लागल, तब ले बिहार विधानसभा के चुनाव आ गइल. ओह घरी जेएनयू के पढ़ल डॉक्टर सागर के लिखल एगो गाना बहुते मसहूर भइल रहे,\nबिहार में का बा..\nओकर पैरोडी में नेहा सिंह राठौर उतरि गइली आ फटाफट गाना गा दिहली,\nअरे का बा, बिहार में का बा\n15 साल चचा रहलन, 15 साल पप्पा\nतबो ना मिल बेरोजगारी के ठप्पा\nजब सइंया होले मोर अरब के रवाना\nतब-तब जियरा खोजे एहो इहां कारखाना\nएह गाना के राष्ट्रीय जनता दल हाथों हाथ ले लिहलसि आ नीतीश-भाजपा सरकार पर हमला बोले के हथियार बना लिहलसि.\nएके बाद नेहा के मसहूर होखहिंके रहे.\nअब त ऊ भाजपा आ नीतीश के जइसे विरोध के आवाजे बनि गइल बाड़ी.\nभोजपुरी के ई तीनि गो उदाहरण बा कि तात्कालिक राजनीति इहवां लोकप्रियता आ पइसा कमाए के साधन बिया. लोकरंग ओह साधन में डूबि के नाम आ दाम दूनों कमाता. बाकिर एह बीच एगो सवाल जरूर उठेला कि भोजपुरिया गायक-गायिका लोगन के आपना जाति-बिरादरी में ही मसीहा लउकेले. तबे कल्पनाथ राय भोजपुरी के तारणहार बनि जाले आ लालू यादव महाकाल. भोजपुरिया गवइयन पर एही वजहि से जातिवाद के आरोपो लागेला. ओइसे अइसन गीति-गवनई तात्कालिक नैरेटिव के फायदा जरूर पहुंचा सकेला, आ ओह से फायदा जरूर ले सकेला..बाकिर लंबा वक्त तक उहे रचना आ गवइया टिकि सकेला, जवना के सुर लोकरंग के व्यापक सामाजिक आ सांस्कृतिक मूल्य से जुड़ल होई. भिखारी ठाकुर, महेंदर मिसिर, शारदा सिन्हा, गिरिजा देवी जइसन लोग एकर उदाहरण बाड़े. (लेखक उमेश चतुर्वेदी वरिष्ठ पत्रकार हैं. यह उनके निजी विचार हैं.)\nTagged in Bhojpuri, Bhojpuri news, Gayatri Yadav, Kalpnath Rai, Manoj Tiwari Mridul, Neha Singh Rathore, Pandit Kamlapati Tripathi, Vir Bahadur Singh\nPrevबिहार: नियोजित शिक्षकों के ट्रांसफर की नई नियमावली जारी, जानें किन्‍हें मिलेगा फायदा, फैसले पर क्यों उठ रहे सवाल\nNextदुनिया की सबसे बड़ी गुप्त सेना बनाकर अमेरिका ने दिया कई नापाक ऑपरेशन को अंजाम, जानें इसके बारे में सबकुछ\nNews Categoies Select CategoryBharat (3,279)Business (497)Crime (1)Culture (1)Editorial (20) Opinion (4) Reviews (16)Entertainment (1,810)Health (92) Covid 19 (1)Indore (10)jhabua (115)Life Style (236)News (60)Politics (2)Religious (1)Sports (1,446)State (2,719) Madhya Pradesh (8)Technology (515)Tourism – Tours & Travel (215)Twitter Reports (1)World (1,178)बालाघाट/मध्यप्रदेश (8)


उपन्यास – पृष्ठ2– Anjoria\nमई 14, 2012 OmPrakash Singh\n– डा॰अशोक द्विवेदी भाई का डंटला आ झिरिकला से गंगाजी के सिवान छूटल त बीरा बेचैन होके अनासो गांव चौगोठत फिरसु. एने ओने डँउड़िआइ के बगइचा में फेंड़ा तर बइठि…\n– हरेन्द्र कुमार पाण्डेय योगेश्वर नाम रखले रहस उनकर मास्टर चाचा जवन कलकाता में पढ़ावत रहस. स्कूल में भरती का समय राउत जी मास्टर साहेब ठीक (!) कइलन युगेश्वर. लेकिन…\nअप्रैल 26, 2012 OmPrakash Singh\nआदर्श युवक के सम्मोहक प्रेम के सूत्र में बंधल सामाजिक ताना बाना ‘जुगेसर’ उपन्यास एगो अइसन व्यापक फलक वाला आधुनिक उपन्यास ह जवना में गांव अउर शहर दूनों के सामाजिक…


Tradition of Nautanki Jatra in Bengal know what is its history Bhojpuri: बंगाल में “जात्रा” के परंपरा, जानीं का ह एकर इतिहास\nहमनी के देश में प्रसिद्ध नाटक भा लोकनाट्य परंपरा- जात्रा, रामलीला, रासलीला, स्वांग, नौटंकी वगैरह रहल बाड़ी सन. जात्रा पश्चिम बंगाल, उड़ीसा आ बंगाल से सटल बिहार के हिस्सन में ढेर प्रचलित बा. बांग्लादेश में भी ई खूब प्रचलित बा. त जात्रा संगीत थिएटर ह, जौना में अभिनय का संगे संगीत, गायन आ नाटकीय बाद- बिबाद.\nLast Updated: May 11, 2021, 8:16 PM IST\nजात्रा एक तरह के नौटंकी ह. खुला आसमान के नीचे एगो आकर्षक स्टेज, सुंदर प्रकाश आ ध्वनि व्यवस्था. हमनी के देश में प्रसिद्ध नाटक भा लोकनाट्य परंपरा- जात्रा, रामलीला, रासलीला, स्वांग, नौटंकी वगैरह रहल बाड़ी सन. जात्रा पश्चिम बंगाल, उड़ीसा आ बंगाल से सटल बिहार के हिस्सन में ढेर प्रचलित बा. बांग्लादेश में भी ई खूब प्रचलित बा. त जात्रा संगीत थिएटर ह, जौना में अभिनय का संगे संगीत, गायन आ नाटकीय बाद- बिबाद होला. जात्रा के बिषय आ टाइटिल अइसन रहेला कि लोग ओसे आकर्षित होखसु. पहिले जात्रा के प्रस्तुति के नांव रहत रहल ह- बेहुला, मनसा. माने बेहुला भा मनसा के कथा प्रस्तुत कइल जाई.\nसन 2001 ले खाली कोलकाता में 300 जात्रा कंपनी रहली सन. पहिले जात्रा कोलकाता में भी होत रहल ह. बाकिर अब ग्रामीण इलाकन में होला, महानगर से दूर जिला वगैरह में होला. बांग्ला भाषा में यात्रा के उच्चारण जात्रा होला. यात्रा के अंग्रेजी में अर्थ होई- जर्नी. कथी के जर्नी? त भगवान के ओर जर्नी. पंद्रहवीं शताब्दी में चैतन्य महाप्रभु कृष्ण भजन गावत आ नाचत अपना मंडली का संगे नगर परिक्रमा नियर करसु. जात्रा के उत्पत्ति चैतन्य महाप्रभु के भक्ति आंदोलन के उदय से मानल जाला. किताबन में उल्लेख बा कि ओह घरी “रुक्मिणी हरण” नाटक भइल रहे जौना में चैतन्य महाप्रभु खुद रुक्मिणी के अभिनय कइले रहले. भगवान कृष्ण रुक्मिणी के हरण कके ले अइले. चैतन्य महाप्रभु चरम भक्ति के आज तक अनूठा उदाहरण मानल जाले. बाकिर आज के जात्रा के स्वरूप सामाजिक विषय पर केंद्रित हो गइल बा. कभी- कभी राजनीतिक टच भी आ जाला. भले ई टच सांकेतिक रहेला. प्राचीन प्रस्तुति के “पौराणिक पाला” कहल जाला आ बाकी प्रस्तुति के “सामाजिक पाला”.\nजात्रा में संगीतकार आ गायक स्टेज के दूनो ओर बइठे ला लोग. एक्टर ऊहे चुनल जाला जेकर आवाज बुलंद होखे आ जे नाटकीयता का संगे डायलॉग बोल सके. देखे में भी सुंदर रंग- रूप होखे. एमें सूत्रधार नियर दू गो कैरेक्टर रहेले सन. एगो कैरेक्टर ह- “विवेक” (कांसेंस भा चैतन्यता) आ दोसर कैरेक्टर ह- नियति (भाग्य). विवेक पुरुष पात्र ह आ नियति स्त्री पात्र. चरित्रन के वर्णन आ का होखे जाता ई बतावेला त नियति चरित्रन के आचरण के प्रति सावधान करेली. चैतन्य महाप्रभु के महासमाधि के बाद उनुकर शिष्य रामानंद राय आ रूपा गोस्वामी, कृष्ण लीला पर केंद्रित जात्रा प्रस्तुत कइल लोग. पुरी के राजा प्रताप रूद्रदेव, चैतन्य महाप्रभु के शिष्य लोगन के बड़ा सम्मान करसु. पुराना जमाना में राम जात्रा, कृष्ण जात्रा, शिव जात्रा के नाम से जात्रा के प्रस्तुतिकरण के उल्लेख भी मिलल बा. आधुनिक जात्रा परंपरा के नतून जात्रा (नवीन जात्रा) के नांव से जानल गइल. त नतून जात्रा परंपरा में एगो रहे नट्ट कंपनी. ओकर एगो प्रसिद्ध अभिनेता रहले- शांति गोपाल.\nअलग- अलग जात्रा में शांतिगोपाल, नेताजी सुभाष चंद्र बोस आ हिटलर के अइसन अभिनय कइले कि लोग आजु ले याद करेला. स्त्री पात्रन में बीणा दासगुप्ता (बांग्ला में उच्चारण- बीना) के नांव प्रसिद्ध रहे. लेनिन पर केंद्रित जात्रा भी भइल रहे. इंडियन पीपुल्स थि‍एटर एसोसिएशन (इप्टा) के कम्युनिस्ट पार्टी के सपोर्ट रहे. त ऊ जात्रा के उपयोग कम्युनिस्ट विचारधारा के फइलावे में कइल लोग. इप्टा के शंभु मित्र प्रसिद्ध नाटककार रहले ह. उनुकर “बहुरूपी” कंपनी वैचारिक जात्रा प्रस्तुत कइलस. फणिभूषण विद्याविनोद के संगीत नाटक अकादमी पुरस्कार भी मिलल. जानकार लोग कहेला कि पश्चिमी देसन के प्रभाव परला का बाद जात्रा के स्वरूप राजनीतिक आ सामाजिक हो गइल. कोलकाता में जात्रा उत्सव सन 1961 से शुरू भइल. हर सत्ताधारी राजनीतिक पार्टी, जात्रा उत्सव के जारी रखलस. एगो अउरी बात बा. पहिले एक्टर, मैनेजर भा गायक लोग जात्रा चलावत रहल ह लोग. बाकिर आजकाल जात्रा पूरी तरह व्यावसायिक हो गइल बा. कई गो जात्रा कंपनी बिजनेस केंद्रित हो चुकल बाड़ी सन. जब अस्सी के दशक में डकैत फूलन देवी के खूब नांव रहे त जात्रा कंपनी उनुका पर केंद्रित जात्रा कइली सन आ ओमें खूब भीड़ होखे. आज के स्थिति ई बा कि देश- विदेश में कौनो प्रमुख घटना होखे, जात्रा कंपनी तुरंत ओकरा पर जात्रा तेयार क देली सन. एक महीना के भीतर ओह बिषय पर जात्रा के प्रस्तुति लोगन के देखे के मिल जाला. पहिले लाइटिंग आ साउंड कामे भर रही, बाकिर अब तक जात्रा में रंगीन चकाचौंध आ गइल बा.\nजात्रा में कौन- कौन वाद्य यंत्र के प्रयोग होला- पहिले ढोलक, पखावज, हारमोनियम, तबला, बांसुरी, तुरही, मजीरा, करताल, वायलिन, क्लेरिनेट वगैरह के प्रयोग होत रहल ह. अब एमें आर्केस्ट्रा वाला वाद्ययंत्र भी शामिल हो गइल बाड़े सन. एसे आवाज तेज आवे लागल बा. पुरान लोग एतना तेज आवाज वाला थिएटर ना पसंद करे. बाकिर नई पीढ़ी के पसंद बा. मूल जात्रा के पहिचान ह कि ओमें राग- रागिनी के साधे वाला गायक आ वादक रहे. शास्त्रीय संगीत आ लय पर केंद्रित गीत रहे. आम तौर जात्रा चार घंटा के होला. एमें शुरू के एक घंटा त संगीत आ गायन में जाला ताकि लोग जुटि जाउ तब जात्रा शुरू होखो. पहिले के जात्रा काव्यमय रहत रहल ह. माने संवाद गा के बोलल जात रहल ह. बाकिर अब नाटकीय ढंग से बोलि के प्रस्तुत कइल जाला. जात्रा के नया स्वरूप नई पीढ़ी के पसंद बा. जात्रा में अबो गायन पक्ष प्रधान रहेला. बीच- बीच में कौनो महिला कलाकार के मोहक नृत्य आ हास्य कार्यक्रम चलत रहेला. ताकि दर्शक के आकर्षण बरकरार रहो. जात्रा सितंबर महीना से शुरू होला आ बरसात के पहिले खतम हो जाला. काहें से कि एकर प्रस्तुति ओपेन थिएटर मे होला, खुला आसमान के नीचे. बरसात में एकर प्रस्तुति संभव नइखे.\nकोरोना काल में जात्रा परंपरा पर गहिर धक्का लागल बा. बाकिर ई मंदी त विश्वव्यापी बा. एकरा पर कुछ कइल ना जा सकेला. आखिरकार भीड़ से बचेके बा. आ थिएटर त भीड़ के आमंत्रित करेला. त सार्वजनिक मंच वाला कार्यक्रम के धक्का लगबे करी. सब ईहे कामना आ प्रार्थना करता कि ई कोरोना जल्दी बिला जाउ आ फेर कबो एक नांवो ना सुनाउ. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)


Dr. Nisheeth Kumar's Page - JaiBhojpuri.com\nDr. Nisheeth Kumar\nMaleJaunpur U.P.India Like0members like this\nBlog PostsDiscussions (1)EventsGroupsPhotosPhoto AlbumsVideos Dr. Nisheeth Kumar's Likes Dr. Nisheeth Kumar's Friends\nView All Dr. Nisheeth Kumar's Page\nशशि कुमार सिंह (SHASHI) leftacomment for Dr. Nisheeth Kumar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 22, 2012शशि कुमार सिंह (SHASHI) leftacomment for Dr. Nisheeth Kumar"प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०४/१२ २०११ मे आवे के नेवता बाटे प्रोग्राम के बारे मे जान्कारी नीचे बाल दुनो लिंक प दिहल गैईल बा.... आशा बा ०४/१२ २०११ के सिवान मे…"Sep 22, 2011Rajeev Mishra "राजीव भोजपुरिया" leftacomment for Dr. Nisheeth Kumar"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 22, 2011anand kumar verma and Dr. Nisheeth Kumar are now friendsJul 14, 2011Ashutosh Ranjan leftacomment for Dr. Nisheeth Kumar"जनम दिन के बहुत बहुत बधाई"Sep 22, 2010Dr. Nisheeth Kumar replied to Team Admin's discussion 2500 sadsya ke jaibhojpuri pariwar,"Jai bhojpuri team auri member logon ke sadar pranam!!!\nHamni sab ke aapan pariwar din pratidin badhat dekh ke man gadd gadd(happiness) hogayel ba auri 100% yakin hogayel ki duniya bhar mein kuchha na kuchh aapan bhojpuri bhaila ke nisani chhodiye ke…"Aug 30, 2009Admin leftacomment for Dr. Nisheeth Kumar"जयभोजपुरी डॉट कॉम पर राउर स्वागत बा..."Aug 24, 2009Dr. Nisheeth Kumar is nowamember of JaiBhojpuri.comAug 23, 2009 Welcome Them! RSS\nI Love Bhojpui\nAt 12:26am on September 22, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 6:35pm on September 22, 2011, शशि कुमार सिंह (SHASHI) said… प्रणाम आ जय भोजपुरी\nआ संगे-संगे भोजपुरिया स्वाभिमान सम्मेलन-२ - ०४/१२ २०११ मे आवे के नेवता बाटे प्रोग्राम के बारे मे जान्कारी नीचे बाल दुनो लिंक प दिहल गैईल बा.... आशा बा ०४/१२ २०११ के सिवान मे भेट होई................ http://www.jaibhojpuri.com/events/4-2011?id=3634233%3AEvent%3A336282&page=-1#last_comment http://www.jaibhojpuri.com/forum/topics/2-1\nजय भोजपुरी At 12:40pm on September 22, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 9:53pm on September 22, 2010, Ashutosh Ranjan said… जनम दिन के बहुत बहुत बधाई At 6:50am on August 24, 2009, Admin said… जयभोजपुरी डॉट कॉम पर राउर स्वागत बा... No comments yet!


पवन सिंह खातिर साल के शुरुआत शानदार रही – Anjoria\nभोजपुरी सिनेमा के सबले लोकप्रिय सुपरस्टार पवन सिंह एह साल के धमाकेदार शूरुआत करे जा रहल बाड़न. पिछला साल पवन सिंह के हिट पर हिट फिल्म लगातार रिलीज भइल रही सँ आ एहू साल वइसने लागत बा. पवन सिंह अभिनीत साल के पहिला फिल्म होई “गुण्डईराज” जवन ११ फरवरी के रिलीज होखे जा रहल बा. एह फिल्म में पवन सिहं एगो अइसन नवजवान अपराधी के भूमिका कइले बाड़न जवन हालात का मजबूरी से गुण्डा बन जात बा. पवन सिंह एहमें गजब के एक्शन कइले बाड़न. फिल्म में मोनालिसा आ श्रीकंकनी नायिका बनल बाड़ी. एकरा बाद आई “तू जान हऊ हमार” जवन २५ फरवरी के रिलीज होखी. साल के तिसरका फिल्म रही “लागल नथुनिया के धक्का” जवना में दू गो गरमागरम अभिनेत्री बाड़ी, आरती पुरी आ कृशा खण्डेलवाल. एह से साफे लागत बा कि एहू साल पवन सिंह के शानदार सफलता वाली फिल्मन के कतार बनल रही.


बस्ती में बागी भइल सजना विराज भट्ट – Anjoria\nजून 22, 2014 फिर दौलत की जंग, विराज भट्ट\nभोजपुरी सिनेमा के एक्शन स्टार विराज भट्ट यूपी के बस्ती जिला में अपना फिलिम ‘बागी भईल सजना हमार’ के शूटिंग में लागल बाड़न. एह फिलिम में विराज भट्ट के एगो नया आ अलगे लुक नजर आवे वाला बा.\nएह बारे में विराज के कहना बा कि वाकई बहुते मजा आवत बा ‘बागी भईल सजना हमार’ के शूटिंग में. खुश त विराज अपना फिलिम ‘फिर दौलत की जंग’ लेइओ के बाड़न. निर्माता धुपेन्द्र भगत आ निर्देशक रत्नेश सिंहा के एह फिलिम ‘फिर दौलत की जंग’में विराज भट्ट आ अक्षरा सिंह के मुख्य भुमिका बा.